എംജി സർവകലാശാലയിൽ ഒന്നാം വർഷ ബിരുദ ക്ലാസുകൾ സെപ്റ്റംബർ 27മുതൽ: പ്രവേശന രജിസ്ട്രേഷൻ തുടങ്ങി | first year degree classes in mg university\nഓൺലൈൻ അപേക്ഷ സമർപ്പിക്കുന്നതിനുള്ള അവസാന തീയതി ഓഗസ്റ്റ് 13 ആണ്. ഒന്നാം വർഷ ബിരുദ പ്രോഗ്രാമുകളിലെ ക്ലാസുകൾ സെപ്റ്റംബർ 27ന് ആരംഭിക്കും.\nKottayam, First Published Jul 31, 2021, 11:39 AM IST\nകോട്ടയം: മഹാത്മാഗാന്ധി സർവകലാശാലയോട് അഫിലിയേറ്റ് ചെയ്തിട്ടുള്ള സർക്കാർ/എയ്ഡഡ്/സ്വാശ്രയ ആർട്സ് ആന്റ് സയൻസ് കോളജുകളിൽ ഏകജാലകം വഴിയുള്ള ഒന്നാം വർഷ ഇന്റഗ്രേറ്റഡ് പ്രോഗ്രാമുകളിൽ പ്രവേശനത്തിനുള്ള ഓൺലൈൻ രജിസ്ട്രേഷൻ ആരംഭിച്ചു. ഓൺലൈൻ രജിസ്ട്രേഷന്റെ ഉദ്ഘാടനം വൈസ് ചാൻസലർ പ്രൊഫ. സാബു തോമസ് നിർവഹിച്ചു.\nകോവിഡ് വ്യാപന സാഹചര്യത്തിൽ പ്രവേശനം പൂർണമായും ഓൺലൈൻ സംവിധാനത്തിലൂടെയാണ് നടത്തുക. അപേക്ഷകർ സാക്ഷ്യപത്രങ്ങളുടെ ഡിജിറ്റൽ പകർപ്പ് അപേക്ഷയോടൊപ്പം അപ്ലോഡ് ചെയ്യണം. ഓൺലൈൻ അപേക്ഷ സമർപ്പിക്കുന്നതിനുള്ള അവസാന തീയതി ഓഗസ്റ്റ് 13 ആണ്. ഒന്നാം വർഷ ബിരുദ പ്രോഗ്രാമുകളിലെ ക്ലാസുകൾ സെപ്റ്റംബർ 27ന് ആരംഭിക്കും. എസ്.സി./എസ്.ടി. വിഭാഗത്തിൽപ്പെട്ടവർക്ക് 375 രൂപയും മറ്റുള്ളവർക്ക് 750 രൂപയുമാണ് രജിസ്ട്രേഷൻ ഫീസ്.\nwww.cap.mgu.ac.in എന്ന വെബ് സൈറ്റ് മുഖേനയാണ് ഓൺലൈൻ രജിസ്ട്രേഷൻ നടത്തേണ്ടത്. പ്രവേശനം സംബന്ധിച്ച വിശദവിവരങ്ങൾ പ്രസ്തുത സൈറ്റിൽ ലഭിക്കും. മാനേജ്മെന്റ് / കമ്യൂണിറ്റി വിഭാഗത്തിന് സംവരണം ചെയ്ത സീറ്റുകളിലേക്ക് അപേക്ഷിക്കുന്നവർ ഏകജാലക സംവിധാനത്തിലൂടെ അപേക്ഷിക്കുകയും അപേക്ഷ നമ്പർ പ്രവേശനം ആഗ്രഹിക്കുന്ന കോളേജിൽ അപേക്ഷ സമർപ്പിക്കുന്ന സമയത്ത് നൽകേണ്ടതുമാണ്.\nലക്ഷദ്വീപിൽ നിന്നുള്ള അപേക്ഷകർക്കായി ഓരോ കോളേജിലും സീറ്റുകൾ സംവരണം ചെയ്തിട്ടുണ്ട്. ലക്ഷദ്വീപ് നിവാസികളായ അപേക്ഷകരും ഏകജാലക സംവിധാനത്തിലൂടെ അപേക്ഷിക്കുകയും അപേക്ഷ നമ്പർ പ്രവേശനം ആഗ്രഹിക്കുന്ന കോളേജിൽ അപേക്ഷ സമർപ്പിക്കുന്ന സമയത്ത് നൽകുകയും വേണം. ഏകജാലകത്തിലൂടെ അപേക്ഷിക്കാത്തവർക്ക് മാനേജ്മെന്റ്, കമ്മ്യൂണിറ്റി ക്വാട്ടകളിലേക്ക് അപേക്ഷിക്കാൻ സാധിക്കില്ല. ഭിന്നശേഷിക്കാർ/സ്പോർട്സ്/ കൾച്ചറൽ ക്വാട്ട വിഭാഗങ്ങളിൽ ഉൾപ്പെടുന്നവർ എന്നിവർക്കായി സംവരണം ചെയ്തിട്ടുള്ള സീറ്റുകളിലെ പ്രവേശനത്തിനും ഓൺലൈനായി അപേക്ഷിക്കണം. പ്രൊവിഷണൽ റാങ്ക് ലിസ്റ്റ് സർവകലാശാല പ്രസിദ്ധീകരിക്കുന്നതും രേഖകളുടെ പരിശോധന സർവകലാശാല കേന്ദ്രീകൃതമായി നടത്തുന്നതുമായിരിക്കും\nLast Updated Jul 31, 2021, 11:39 AM IST\nഒന്നാം വർഷ ബിരുദ ക്ലാസുകൾ


വൈദ്യുതി ഗാര്‍ഹികേതര ബില് 2000 നു മുകളിലെങ്കില് ഇനി ഓണ്‍ലൈന് പേയ്‌മെന്റ് മാത്രം. – The End Time News\nഗാര്‍ഹികേതര ഉപയോക്താക്കള് വൈദ്യുതി ബില് 2000 കഴിഞ്ഞാല് നവംബര് ഒന്നു മുതല് ഓണ്‍ലൈന് പേയമെന്റായി മാത്രമേ സ്വീകരിക്കു. കേന്ദ്ര സര്‍ക്കാറിന്റെ തീരുമാനമാണിത്. വ്യവസായ, വാണിജ്യ ഉപയോക്താക്കള് ഉള്‍പ്പെടെ ഗാര്‍ഹിക ഉപയോക്താക്കളല്ലാത്ത മുഴുവന് പേര്‍ക്കും ഇതു ബാധകമായിരിക്കുമെന്ന് വൈദ്യുതി ബോര്‍ഡ് ചെയര്‍മാന് അറിയിച്ചു.\nഇന്ത്യയിലെ വൈദ്യുതി വിതരണ കമ്പനികള് നഷ്ടത്തിലായതിനാല് ചെലവു ചുരുക്കലിന്റെ ഭാഗമായാണിത് നടപ്പിലാക്കുന്നത്. ഇതുമൂലം ജോലിഭാരം കുറയ്ക്കാനും,ജീവനക്കാരെ മാറ്റി നിയമിക്കാനും സാധിക്കും. ഈ നിര്‍ദ്ദേശം നടപ്പിലാക്കിയില്ലെങ്കില് ബോര്‍ഡിനു കേന്ദ്രത്തില് നിന്നും ലഭിക്കേണ്ട ആനുകൂല്യങ്ങളും പദ്ധതികളും വെട്ടിക്കുറയ്ക്കും. ബില് ഓണ്‍ലൈന് ആയി അടയ്ക്കാന് 12 മാര്‍ഗങ്ങളുണ്ട്. ഇതുകൊണ്ട് ഉപയോക്താക്കള്‍ക്ക് അനായാസം ബില് അടയ്ക്കാന് സാധിക്കുമെന്ന് ചെയര്‍മാന് വ്യക്തമാക്കി.\nRelated Topics:electric billFeaturedonline payment\nThree Pastors Investigated for ‘Forced Conversions’ in Uttar Pradesh


Oommen Chandy Award | അന്ന് ഉമ്മൻ ചാണ്ടിക്ക് യുഎൻ അവാർഡു കിട്ടിയപ്പോൾ ചന്ദ്രഹാസം ഇളക്കിയ സഖാക്കൾ ഇപ്പോൾ തലയിൽ മുണ്ടിടുന്നു! മുൻ മുഖ്യമന്ത്രിക്ക് ലഭിച്ചത് യുഎൻ അവാർഡു തന്നെയെന്ന് അവകാശപ്പെടാം; ബാൾട്ടിമോറിലെ അന്താരാഷ്ട്ര അംഗീകാരം പിണറായിക്ക് വേണ്ടിയുള്ള തട്ടിക്കൂട്ടെന്ന് തെളിയുമ്പോൾ സൈബർ ലോകത്ത് മധുരപ്രതികാരം തീർത്ത ആഹ്ലാദത്തിൽ കോൺഗ്രസുകാർ - MarunadanMalayali.com\nJuly 10, 2018 | 03:17 PM IST | Permalink\nതിരുവനന്തപുരം: പിണറായി വിജയന് ബാൾട്ടിമോറിലെ എച്ച് ഐ വി വൈറസ് ഇൻസ്റ്റിറ്റ്യൂട്ടിന്റെ പുരസ്‌ക്കാരം ലഭിച്ചെന്ന പ്രചരണം വെറും തള്ളുമാത്രമാണെന്ന ആരോപണം ശക്തമാകുകയാണ്. ഇതോടെ ആവേശപൂർവം പിണറായി സർക്കാറിന് അന്താരാഷ്ട്ര പുരസ്‌ക്കാരമെന്ന് പ്രചരിപ്പിച്ചവർ ഇപ്പോൾ തലയിൽ മുണ്ടിടുകയാണ്. കാരണം മുഖ്യമന്ത്രിക്ക് വേണ്ടി തട്ടിക്കൂട്ടിയ അവാർഡാണ് ഇതെന്ന് ഏതാണ്ട് വ്യക്തമായിട്ടുണ്ട്. ഒന്നോ രണ്ടോ സായിപ്പന്മാരും മറ്റു മലയാളികളും അടങ്ങുന്ന സംഘമാണ് മുഖ്യമന്ത്രിക്ക് നിപ വൈറസിനെ നേരിടുന്നതിൽ അന്താരാഷ്ട്ര പുരസ്‌ക്കാരം എന്ന വിധത്തിൽ പ്രചരിപ്പിച്ചത്.\nഅതേസമയം സൈബർ ലോകത്ത് മുഖ്യമന്ത്രിയുടെ കള്ളത്തരം പൊളിയുകയും ഒരു പി ആർ ദുരന്തമായി ഈ വിഷയം പരിണമിക്കുകയും ചെയ്യുമ്പോൾ ആഹ്ലാദിക്കുന്നത് ഉമ്മൻ ചാണ്ടിയും അദ്ദേഹത്തിന്റെ ആരാധകരുമാണ്. കൊടുത്താൽ കൊല്ലത്തും കിട്ടുമെന്നാണ് ഇവർ പറയുന്നത്. മുമ്പ് ഉമ്മൻ ചാണ്ടി മുഖ്യമന്ത്രിയായിരിക്കുമ്പോൾ ഐക്യരാഷ്ട്ര സഭയുടെ പുരസ്‌ക്കാരം അദ്ദേഹത്തിന് ലഭിച്ചിരുന്നു. ഇത് ജനസമ്പർക്ക പരിപാടിയിലെ പങ്കാളിത്തവും മേന്മയുടെ ചൂണ്ടിക്കാട്ടിക്കൊണ്ടുള്ള പുരസ്‌ക്കാരമായിരുന്നു. എന്നിട്ടു കൂടി ഈ വിഷയത്തിൽ അന്ന് സിപിഎമ്മും പാർട്ടി മാധ്യമങ്ങളും സൈബർ സഖാക്കളും ഉമ്മൻ ചാണ്ടിയെ പരിഹസിച്ചു കൊണ്ടു രംഗത്തുവന്നിരുന്നു.\nജനസമ്പർക്ക പരിപാടിക്ക് ലഭിച്ച പുരസ്‌ക്കാരം മുഖ്യമന്ത്രി ഉമ്മൻ ചാണ്ടിയുടെ വ്യക്തിപരമായ നേട്ടമായി ഉയർത്തിക്കാട്ടി എന്നു പറഞ്ഞായിരുന്നു അന്നത്തെ വിമർശനം. എന്നാൽ ജനസമ്പർക്ക പരിപാടിയുടെ നായകൻ എന്ന നിലയിൽ ഉമ്മൻ ചാണ്ടിക്ക് തന്നെ ആ പുരസ്‌ക്കാരം അവകാശപ്പെട്ടതായിരുന്നു. അതുകൊണ്ട് തന്നെ ഫലത്തിൽ മുഖ്യമന്ത്രിക്ക് ലഭിച്ച പുരസ്‌ക്കാരം തന്നെയായിരുന്നു ഇത്. എന്നിട്ടും ഉമ്മൻ ചാണ്ടിയെ അവഹേളിക്കാൻ സഖാക്കൽ മുന്നിൽ നിന്നും. അന്ന് ഈ വിഷയത്തിൽ ദേശാഭിമാനി മുമ്പെഴുതിയ പഴയ വാർത്ത പോലും ഇപ്പോൾ പിണറായി വിജയന് തിരിച്ചടിയാകുകയാണ്.\nയുഎൻ അവാർഡ് രാഷ്ട്രീയമായി ദുരുപയോഗം ചെയ്യുന്നതായി ചൂണ്ടിക്കാട്ടി യുഎൻ ജൈവവൈവിധ്യ ബോർഡ് അംഗം ഡോ. എസ് ഫൈസി അയച്ച കത്തിന് യുഎൻ സെക്രട്ടറി ജനറൽ ബാൻകിമൂണിനെ പ്രതിനിധീകരിച്ച് അണ്ടർ സെക്രട്ടറി ജനറൽ അയച്ച മറുപടിയിലാണ് ഉമ്മൻ ചാണ്ടിക്ക് നൽകിയത് യുഎൻ അവാർഡു തന്നെയാണെന്ന് രേഖപ്പെടുത്തിയത്. സ്ഥാപനങ്ങളുടെ മികച്ച പ്രവർത്തനത്തിനാണ് അവാർഡ്. സ്ഥാപനത്തിനുവേണ്ടി ഏതെങ്കിലും വ്യക്തി ഏറ്റുവാങ്ങുന്നുവെങ്കിലും വ്യക്തിക്കല്ല അവാർഡെന്നും കത്തിൽ വിശദീകരിക്കുകയുണ്ടായി.\nജനസമ്പർക്ക പരിപാടി മുഖ്യമന്ത്രി സ്വന്തം നിലയിൽ നടത്തുന്നതാണെന്നും അതിന് മുഖ്യമന്ത്രിക്ക് അവാർഡ് ലഭിച്ചെന്നുമാണ് കോൺഗ്രസിലെ ഒരു വിഭാഗം കേരളത്തിൽ പ്രചാരണം നടത്തിയത്. അങ്ങനെ അവകാശപ്പെടാൻ അദ്ദേഹത്തിന് കഴിയുമായിരുന്നു താനും. എന്നിട്ടും, ഇതിന്റെ പേരിൽ വിമർശനം ഉമ്മൻ ചാണ്ടി കേൾക്കേണ്ടി വന്നു. കാലം മാറിയപ്പോൾ ഇപ്പോൾ അന്താരാഷ്ട്ര പുരസ്‌ക്കാരമെന്ന് പിണറായി വിജയന്റെ അനുയായികൾ പ്രചരിപ്പിക്കുന്ന ബാൾട്ടിമോർ അവാർഡും വെറും സ്വാഹയാണെന്ന് വ്യക്തമാകുമ്പോൾ പണ്ട് ചന്ദ്രഹാസം ഇളക്കിയ സഖാക്കൾ തന്നൈ ഇപ്പോൾ തലയിൽ മുണ്ടിടുന്ന അവസ്ഥയിലാണ്.


UK Malayalam Pathram - PAVITHRAN THEEKUNI\nകവി പവിത്രന് തീക്കുനി എഴുതിയ കവിതയിലെ വരികളാണിത്. കുരീപ്പുഴയ്‌ക്കെതിരായ ആക്രമണത്തില് പ്രതിഷേധിച്ച് തീക്കുനി നിലപാട് വ്യക്തമാക്കി രംഗത്തെത്തിയിരുന്നു.\n'കേരളം പോലുള്ള സംസ്ഥാനത്ത് കവിയ്ക്കു നേരെ ആക്രമണം നടന്നത് ഭീതിജനകമാണ്. കാവിയുടെ നിറം കറുപ്പിലേക്ക് എന്നേ ഇതിനെ നോക്കികാണാന് കഴിയുള്ളു. കുരീപ്പുഴയ്ക്ക സാംസ്‌കാരിക കേരളത്തിന്റെ എല്ലാ പിന്തുണയും ഉണ്ടാകും.' കോഴിക്കോടുകാരനായ പവിത്രന് തീക്കുനി വ്യക്തമാക്കി.\nഅതേസമയം കവി കുരീപ്പുഴ ശ്രീകുമാറിനെ ആക്രമിച്ച സംഭവത്തില് 15 പേര്‍ക്കെതിരേ പൊലീസ് കേസെടുത്തു. കണ്ടാലറിയാവുന്ന 15 പേര്‍ക്കെതിരെ കടയ്ക്കല് പൊലീസാണ് കേസ് രജിസ്റ്റര് ചെയ്തത്. പ്രതികളെല്ലാം ഒളിവിലാണെന്നും ഇവരെ കണ്ടെത്തുന്നതിനുള്ള നടപടി ഊര്‍ജിതമാക്കിയെന്നും പൊലീസ് പറഞ്ഞു.\nമുഖ്യമന്ത്രിയുടെ നിര്‍ദ്ദേശത്തെത്തുടര്‍ന്നാണ് പൊലീസിന്റെ അടിയന്തര നടപടി. സംഭവത്തെ ഗൗരവമായി കണ്ട് ഊര്‍ജിതമായ അന്വേഷണം നടത്തണമെന്ന നിര്‍ദ്ദേശം കൊല്ലം റൂറല് എസ്.പിക്ക് മുഖ്യമന്ത്രി പിണറായി വിജയന് നല്‍കിയിരുന്നു. ഇന്നലെ രാത്രി കോട്ടുക്കലില് കൈരളി ഗ്രന്ഥശാലാ സംഘടിപ്പിച്ച ചടങ്ങില് പങ്കെടുത്ത് മടങ്ങുന്നതിനിടെയാണ് കുരീപ്പുഴയെ ആക്രമിച്ചത്. താന് സഞ്ചരിക്കുകയായിരുന്ന കാറിനടുത്തെത്തിയ അക്രമികള് കാറിന്റെ ഡോര്‍വലിച്ച് തുറന്ന് ആക്രമിക്കുകയായിരുന്നുവെന്ന് കുരീപ്പുഴ പറഞ്ഞു.


സബ് ജൂനിയർ ഫുട്ബോൾ; എറണാകുളം ആലപ്പുഴയെ പരാജയപ്പെടുത്തി | Fanport | Football News Malayalam\nHome Football സബ് ജൂനിയർ ഫുട്ബോൾ; എറണാകുളം ആലപ്പുഴയെ പരാജയപ്പെടുത്തി\nസബ് ജൂനിയർ ഫുട്ബോൾ; എറണാകുളം ആലപ്പുഴയെ പരാജയപ്പെടുത്തി\nMay 24, 2022 - 4:57 PM\n41ആമത് സംസ്ഥാന സബ് ജൂനിയർ ഫുട്ബോളിൽ എറണാകുളത്തിന് വിജയ തുടക്കം. ഇന്ന് തിരുവല്ല മാർ തോമ കോളേജ് ഗ്രൗണ്ടിൽ നടന്ന മത്സരത്തിൽ എറണാകുളം ആലപ്പുഴയെ ആണ് പരാജയപ്പെടുത്തിയത്. എതിരില്ലാത്ത നാലു ഗോളുകൾക്കായിരുന്നു വിജയം. 32ആം മിനുട്ടിൽ അക്ഷയ്കുമാർ നേടിയ ഗോളിൽ എറണാകുളം ലീഡ് എടുത്തു. രണ്ടാം പകുതിയിൽ 50, 53 മിനുട്ടുകളിൽ ഗോൾ നേടിക്കൊണ്ട് മൃദുൽ എറണാകുളത്തിന്3ഗോളിന്റെ ലീഡ് നൽകി. 93ആം മിനുട്ടിൽ അഫ്സൽ കൂടെ ഗോൾ നേടിയതോടെ എറണാകുളത്തിന്റെ വിജയം പൂർത്തിയായി.\nകോട്ടയവും പത്തനംതിട്ടയും തമ്മിലുള്ള മത്സരത്തിലെ വിജയികളെ ആകും എറണാകുളം അടുത്ത റൗണ്ടിൽ നേരിടുക.\nPrevious articleഅയാക്സിന്റെ നൗസൈർ ഇനി ബയേണിന്റെ താരം\nNext articleമെദ്വദേവ് ഫ്രഞ്ച് ഓപ്പൺ രണ്ടാം റൗണ്ടിൽ


August 2020 - 1:01 am IST\nമികച്ച ഡോക്റ്റർമാരുടെയും വെൽനെസ് സേവനദാതാക്കളുടെയും സൗജന്യ സേവനം ഡിജിറ്റലായി ലഭ്യമാക്കുകയെന്നതാണ് ലക്ഷ്യമെന്ന് സ്വാസ്ഥ് ഗവേണിങ് കൗൺസിലിലെ ക്രിസ് ഗോപാലകൃഷ്ണൻ പറഞ്ഞു.\nത്യശൂർ: കൊറോണ പരിരക്ഷയ്ക്കായി ആയിരത്തിലേറെ ആരോഗ്യ സേവന സ്പെഷ്യലിസ്റ്റുകൾ ചേർന്ന് സ്വാസ്ഥ് എന്ന ടെലിമെഡിസിൻ പ്ലാറ്റ്ഫോം അവതരിപ്പിച്ചു. മികച്ച ഡോക്റ്റർമാരുടെയും വെൽനെസ് സേവനദാതാക്കളുടെയും സൗജന്യ സേവനം ഡിജിറ്റലായി ലഭ്യമാക്കുകയെന്നതാണ് ലക്ഷ്യമെന്ന് സ്വാസ്ഥ് ഗവേണിങ് കൗൺസിലിലെ ക്രിസ് ഗോപാലകൃഷ്ണൻ പറഞ്ഞു.\nകൊവിഡ് പ്രതിരോധത്തിൽ ടെലി മെഡിസിൻ ദേശീയ തലത്തിലെ മുൻഗണനയായി പ്രയോജനപ്പെടുത്താനുള്ള പ്രധാനമന്ത്രി നരേന്ദ്ര മോദിയുടെ ആഹ്വാനത്തോട് രാജ്യത്തെ ആരോഗ്യ, സാങ്കേതിക മേഖല നടത്തുന്ന പ്രതികരണമാണ് സ്വാസ്ഥ്. രാജ്യത്തെ 130 കോടി ജനങ്ങൾക്ക് തുല്യവും താങ്ങാനാവുന്നതുമായ ആരോഗ്യ സേവനങ്ങൾ ലഭ്യമാക്കുന്നതാണ് ഈ മൊബൈൽ ആപ് അധിഷ്ഠിത സേവനം.\nരാജ്യത്തെ ഏറ്റവും മികച്ച സൗകര്യങ്ങളുടെ ഏകോപനത്തിലൂടെ കൊവിഡ് പ്രതിസന്ധിക്ക് അടിയന്തര ആശ്വാസം നൽകുന്ന സൗജന്യ ആരോഗ്യ സേവനമാണ് സ്വാസ്ഥ് എന്ന് ക്രിസ് ഗോപാലകൃഷ്ണൻ പറഞ്ഞു. ഇന്ത്യയിലെ ആരോഗ്യ സേവന രംഗത്ത് പുതിയ തുടക്കങ്ങൾ കുറിക്കാനുള്ള അവസരമാണിതെന്നും അദ്ദേഹം.\nവീഡിയോ, ടെലഫോൺ തുടങ്ങിയ മാർഗങ്ങളിലൂടെ രജിസ്റ്റേഡ് മെഡിക്കൽ പ്രാക്റ്റീഷണർമാരും രോഗികളും തമ്മിൽ സുഗമമായ വിദൂര ആശയ വിനിമയമാണ് സ്വാസ്ഥ് സാധ്യമാക്കുന്നത്.\nചികിത്സ നിർണയിക്കാൻ നിർമിത ബുദ്ധി അധിഷ്ഠിതമായ മുൻഗണനാ ക്രമവും വിനിയോഗിക്കും. ഡിജിറ്റൽ സിഗ്നേച്ചറോടുകൂടിയ പ്രിസ്ക്രിപ്ഷനും ചികിത്സാ ഉപദേശമാണ് മറ്റൊരു സവിശേഷത. ഹോം ക്വാറന്റൈൻ സഹായം, രോഗനിർണയം, ഫാർമസികൾ, ആശുപത്രിയിൽ സബ്സിഡിയോടു കൂടി കിടക്ക കണ്ടെത്തി ബുക്കു ചെയ്യുന്നതിനുള്ള സഹായം തുടങ്ങിയവയും സ്വാസ്ഥ് നൽകും.\nഎല്ലാ ഡോക്റ്റർമാർക്കും പ്രത്യേക പരിശീലനം നൽകും. ആരോഗ്യ സേവന സംവിധാനങ്ങൾക്കായുള്ള സൈബർ സുരക്ഷാ മാനദണ്ഡങ്ങൾ പാലിക്കും. ഡേറ്റ സുരക്ഷിതമായി ശേഖരിക്കുകയും കൈകാര്യം ചെയ്യുകയും ഉപയോഗിക്കുകയും ചെയ്യും. നിലവിൽ ഹിന്ദി, ഇംഗ്ലീഷ്, ഗുജറാത്തി ഭാഷകളിലാണ് ആപ്. തുടർന്ന് മറ്റു ഭാഷകളിലും വികസിപ്പിക്കും.\nമഹാമാരിക്കെതിരെ പോരാടുന്ന സ്റ്റാർട്ട് അപുകളെ പിന്തുണയ്ക്കുന്ന സംരംഭകരുടേയും നിക്ഷേപകരുടേയും പൊതുവായ സംവിധാനമായ എസിടി ഗ്രാന്‍റ്സിൽ നിന്ന് സ്വാസ്ഥിന് പത്തു കോടി രൂപ (1.3 മില്യൺ ഡോളർ) ഗ്രാന്‍റ് ലഭിച്ചിരുന്നു.\nSwasth telemedicine app


പ്രായപൂർത്തിയാകാത്ത പെൺകുട്ടിയെ ചുംബിച്ചു; ലൈംഗിക ബന്ധത്തിന് നിർബന്ധിച്ചു; സിംഗപ്പൂരിൽ ഇന്ത്യക്കാരനെ ഏഴ് മാസം ജയിലിലടച്ചു|indian man jailed for kissing minor in singapore – News18 Malayalam\nHome » photogallery » crime » INDIAN MAN JAILED FOR KISSING MINOR IN SINGAPORE\nപ്രായപൂർത്തിയാകാത്ത പെൺകുട്ടിയെ ചുംബിച്ചു; ലൈംഗിക ബന്ധത്തിന് നിർബന്ധിച്ചു; സിംഗപ്പൂരിൽ ഇന്ത്യക്കാരനെ ഏഴ് മാസം ജയിലിലടച്ചു\nചെല്ലം രാജേഷ് കണ്ണൻ എന്ന 26കാരനെയാണ് ശിക്ഷിച്ചിരിക്കുന്നത്. സിംഗപ്പൂരിൽ സെക്യൂരിറ്റി കോർഡിനേറ്ററായി ജോലി നോക്കുകയാണ് ഇയാൾ. ഇയാൾക്ക് ഭാര്യയും മകളും ഉണ്ട്.\n| October 21, 2020, 15:22 IST\nസിംഗപ്പൂർ: പ്രായപൂർത്തിയാകാത്ത പെൺകുട്ടിയെ ബലംപ്രയോഗിച്ച് ചുംബിക്കുകയും ലൈംഗിക ബന്ധത്തിന് നിർബന്ധിക്കുകയും ചെയ്ത സംഭവത്തിൽ ഇന്ത്യക്കാരന് സിംഗപ്പൂരിൽ ജയിൽ ശിക്ഷ. ഏഴ്മാസം ഇയാളെ ജയിലിലടച്ചു. ഇൻസ്റ്റഗ്രാം വഴി പരിചയപ്പെട്ട 15കാരിയെയാണ് ഇയാൾ ചുംബിച്ചത്.\nചെല്ലം രാജേഷ് കണ്ണൻ എന്ന 26കാരനെയാണ് ശിക്ഷിച്ചിരിക്കുന്നത്. സിംഗപ്പൂരിൽ സെക്യൂരിറ്റി കോർഡിനേറ്ററായി ജോലി നോക്കുകയാണ് ഇയാൾ. ഇയാൾക്ക് ഭാര്യയും മകളും ഉണ്ട്. കഴിഞ്ഞ വർഷമാണ് ഇൻസ്റ്റഗ്രാം വഴി രാജേഷും പെൺകുട്ടിയും പരിചയത്തിലായത്. ഇരുവരും നിരന്തരം സംസാരിക്കുകയും സന്ദേശങ്ങൾ അയക്കുകയും ചെയ്യാറുണ്ട്.\nകഴിഞ്ഞ വർഷം ഓഗസ്റ്റിൽ ഇവർ പരസ്പരം കാണുകയും ചെയ്തിരുന്നു. സെപ്തംബറിൽ പെൺകുട്ടി താമസിക്കുന്ന ഹൗസിംഗ് എസ്റ്റേറ്റായ യിഷുൻ അവന്യൂ 11 ലെ അവളുടെ ബ്ലോക്കിൽ വച്ച് വീണ്ടും കാണാമെന്ന് ഇരുവരും സമ്മതിച്ചിരുന്നു. രണ്ടാമത്തെ കൂടിക്കാഴ്ചയ്ക്ക് മൂന്നു ദിവസം മുമ്പ് തനിക്കും സുഹൃത്തുക്കൾക്കുമായി ഒരു ബോട്ടില് സിഡർ വാങ്ങി വരാൻ പെൺകുട്ടി ആവശ്യപ്പെട്ടു.\nസെപ്റ്റംബർ എട്ടിന് സിഡറുമായി പെൺകുട്ടിയുടെ ഫ്ലാറ്റിൽ ഇയാൾ എത്തി. സ്റ്റെയർകേസ് വരെ തന്നോടൊപ്പം വരാന് ഇയാൾ ആവശ്യപ്പെട്ടു. ഇതിനിടെയാണ് പെൺകുട്ടിയെ ചുംബിച്ചതും ലൈംഗിക ബന്ധത്തിന് നിർബന്ധിച്ചതും.\nഎന്നാൽ പെൺകുട്ടി എതിർക്കുകയായിരുന്നു. ഇയാൾക്കെതിരെ ലൈംഗിക പീഡനത്തിന് കേസ് രജിസ്റ്റർ ചെയ്ത് അറസ്റ്റ് ചെയ്തു.ചോദ്യം ചെയ്യലില് ഇയാൾ കുറ്റം സമ്മതിച്ചു. പെൺകുട്ടിയോട് ഇങ്ങനെ ചെയ്യേണ്ടി വന്നതിൽ കുറ്റബോധമുണ്ടെന്ന് ഇയാൾ കോടതിയെ അറിയിച്ചു.\nമൂന്നു വർഷമായി സിംഗപ്പൂരിൽ താമസിക്കുകയാണെന്നും മറ്റ് കുറ്റങ്ങളൊന്നും ഇതുവരെ തന്റെ പേരിലില്ലെന്നും ഇയാൾ കോടതിയെ അറിയിച്ചു. വിചാരണ ജഡ്ജിയാണ് ഇയാളെ ഏഴ് മാസം തടവിന് ശിക്ഷിച്ചത്.\nഈ വർഷം ഓഗസ്റ്റ് 18 ന് ഇയാളെ ജീവപര്യന്തം തടവിന് ശിക്ഷിക്കപ്പെട്ടത്. സിംഗപ്പൂരിൽ, ഒരാൾ ലൈംഗിക പീഡനത്തിനോ ബലാത്സംഗത്തിനോ ശിക്ഷിക്കപ്പെട്ടാൽ 10,000 ഡോളർ വരെ പിഴയോ അഞ്ച് വർഷം വരെ തടവോ അനുഭവിക്കേണ്ടി വരും.


വര്‍ക്കേഴ്സ് ഫോറം: മൂന്ന് സെന്റും മനസ്സും\nമൊകേരി വില്ലേജില് ഭൂരഹിതരായവരുടെ കണക്കെടുപ്പാണ് ഇത്തരമൊരു ചിന്തയ്ക്ക് പ്രേരണയായത്. കിടപ്പാടമില്ലാത്ത ഇവരുടെ സങ്കടവും കണ്ണീരും നസീമയുടെ മനസ്സിന്റെ നീറ്റലായി. അരസെന്റ് ഭൂമിക്കുവേണ്ടി സുപ്രീംകോടതിവരെ പോയി യുദ്ധം നടത്തുന്ന നാട്ടില്, ഭൂമിയുടെ അളവ് സെന്റീമീറ്ററില് കണക്കാ ക്കുംവിധം ലഭ്യമല്ലാത്ത വസ്തുവായി മാറുന്ന നാട്ടില് ഇതൊരു ചെറിയ സംഭവമല്ല\nതലചായ്ക്കാനിടമില്ലാത്തവര്‍ക്കായി ഭൂമി ദാനംചെയ്തപ്പോഴും പ്രത്യേകിച്ചൊന്നും സംഭവിക്കാത്ത ഭാവമായിരുന്നു വി പി നസീമയ്ക്ക്. അനുമോദനത്തിന്റെ പൂച്ചെണ്ടുമായി സഹപ്രവര്‍ത്തകരും സുഹൃത്തുക്കളും ചുറ്റും കൂടിയപ്പോഴും തന്നാലാകുന്നത് ചെയ്തുവെന്ന സംതൃപ്തിമാത്രമാണ് നസീമ പങ്കിട്ടത്. തലശേരി താലൂക്ക് കോണ്‍ഫറന്‍സ് ഹാളില് കലക്ടര് രത്തന്‍ഖേല്‍കര്‍ക്ക് ഭൂമിദാനത്തിന്റെ സമ്മതപത്രം കൈമാറുമ്പോള് സിവില്‍സര്‍വീസില്‍തന്നെ വേറിട്ട ഒരു സംസ്കാരത്തിന്റെ കൈത്തിരി തെളിക്കുകയാണ് ഈ വില്ലേജ് ഓഫീസര്. മൊകേരി വില്ലേജ് ഓഫീസര് വി പി നസീമയാണ് ഭൂമിദാനത്തിലൂടെ മഹത്തായ മാതൃക സൃഷ്ടിച്ച ഉദ്യോഗസ്ഥ. മാര്‍ച്ച് നാലിനാണ് ദാനത്തിന്റെ മഹത്വം സഹജീവികളെ ഓര്‍മിപ്പിച്ച് നസീമ സര്‍ക്കാരിന് ഭൂമി കൈമാറിയത്. ആരുമറിയാതെ ഭൂമി കൈമാറണമെന്നാണ് ആഗ്രഹിച്ചത്. ഒരു സുഹൃത്താണ് പണിപറ്റിച്ചത്. അല്ലായിരുന്നെങ്കില് ആരും ഒന്നും അറിയില്ലായിരുന്നു. തെല്ലു പരിഭവത്തോടെ വി പി നസീമ പറയുന്നു.\nഅടിയന്തരാവസ്ഥക്കാലത്ത് ജയിലില് കിടന്ന എന്‍ജിഒ യൂണിയന്റെ ആദ്യകാല നേതാവ് വി പി കൃഷ്ണന്റെ മകള്‍ക്ക് ഇങ്ങനെയൊക്കയേ ചിന്തിക്കാനാകൂ. വില്ലേജ് ഓഫീസര് ഭൂമി ദാനംചെയ്ത വാര്‍ത്ത പുറത്തുവന്നതുമുതല് നസീമയുടെ ഫോണിന് വിശ്രമമില്ല. അഭിനന്ദനംകൊണ്ട് മൂടുകയാണ് നാടും സഹപ്രവര്‍ത്തകരും. പഴയ സഹപാഠികള്‍മുതല് നാട്ടുകാര്‍വരെ ഇക്കൂട്ടത്തിലുണ്ട്. സര്‍ക്കാര് ഓഫീസുകളിലെല്ലാം ഇപ്പോള് സംസാരവിഷയം ഈ വില്ലേജ് ഓഫീസറാണ്. ഔദ്യോഗികപദവി ധനസമ്പാദനത്തിനുള്ള കുറുക്കുവഴിയായി കാണുന്നവര്‍ക്കിടയില് ഈ ഭൂദാനത്തിന് ഏറെ അര്‍ഥതലങ്ങളുണ്ട്. സഹപ്രവര്‍ത്തകര് അഭിനന്ദനംകൊണ്ട് മൂടുമ്പോഴും പ്രത്യേകിച്ചൊന്നും സംഭവിക്കാത്തതുപോലെ പതിവ് ജോലിത്തിരക്കിലാണ് വില്ലേജ് ഓഫീസര്.\nകൈക്കൂലി വാങ്ങുന്ന സര്‍ക്കാര്‍ജീവനക്കാരെക്കുറിച്ചുമാത്രം കേള്‍ക്കുന്ന നാട്ടിലാണ് ഒരു വനിതാ വില്ലേജ് ഓഫീസര് അനുപമമായ മാതൃക തീര്‍ക്കുന്നത്. സര്‍ക്കാര് ഉദ്യോഗസ്ഥര്‍ക്കു മാത്രമല്ല, നാടിനുതന്നെ മാതൃകയാണ് ഈ ദാനം. എന്‍ജിഒ യൂണിയന് പ്രവര്‍ത്തകകൂടിയാണ് ഈ ഓഫീസര്. മൊകേരി വില്ലേജില് ഭൂരഹിതരായവരുടെ കണക്കെടുപ്പാണ് ഇത്തരമൊരു ചിന്തയ്ക്ക് പ്രേരണയായതെന്ന് നസീമ പറഞ്ഞു. ഭൂരഹിതരായ ഇരുപതോളംപേരാണ് മൊകേരി വില്ലേജിലുള്ളത്. കിടപ്പാടമില്ലാത്ത ഇവരുടെ സങ്കടവും കണ്ണീരും മനസ്സിന്റെ നീറ്റലായി. അന്നേ മനസ്സില് കരുതിയതാണ് ഇവര്‍ക്കായി എന്തെങ്കിലും ചെയ്യണമെന്ന്. ഒടുവില് ഏറെ ആലോചിച്ചാണ് ഇത്തരമൊരു തീരുമാനമെടുത്തത്. കുടുംബസ്വത്തായി തനിക്ക് ലഭിച്ച തൃപ്രങ്ങോട്ടൂര് വില്ലേജിലെ പൊയിലൂര് മടപ്പുരക്കടുത്ത സ്ഥലമാണ് "ഭൂരഹിതര്‍ക്ക് പാര്‍പ്പിടഭൂമി" എന്ന പദ്ധതിക്കായി നല്‍കിയത്. കിടപ്പാടമില്ലാത്ത ഒരു കുടുംബത്തിനെങ്കിലും തന്റെ മൂന്ന് സെന്റിലൂടെ ആശ്വാസം പകരാനായാല് അതാണ് ജീവിതത്തിലെ ഏറ്റവും വലിയ പുണ്യമായി നസീമ കാണുന്നത്.\nപൊതുപ്രവര്‍ത്തനപാരമ്പര്യമുള്ളതാണ് നസീമയുടെ കുടുംബം. കണ്ണൂര് ജില്ലയിലെ എന്‍ജിഒ യൂണിയന് നേതാവായിരുന്നു അച്ഛന് വി പി കൃഷ്ണന്. കൊളവല്ലൂര് വില്ലേജ് അസിസ്റ്റന്റായി ജോലിചെയ്യുമ്പോഴാണ് അടിയന്തരാവസ്ഥക്കാലത്ത് ഡിഐആര്‍പ്രകാരം ജയിലിലടച്ചത്. ജോലിയില്‍നിന്ന് സസ്പെന്‍ഡ് ചെയ്യപ്പെട്ടു. പത്താംക്ലാസില് പഠിക്കുമ്പോഴാണ് നസീമയ്ക്ക് അച്ഛനെ നഷ്ടപ്പെട്ടത്. ഹിപ്പോപ്ലാസ്റ്റിയ എന്ന അസുഖംബാധിച്ച് പത്തുവര്‍ഷത്തോളം കഴിഞ്ഞായിരുന്നു മരണം. അന്ന് കൊളവല്ലൂര് വില്ലേജ് ഓഫീസറായിരുന്നു. സഹജീവികളെ സ്നേഹിക്കാനും മതനിരപേക്ഷമായി ജീവിക്കാനും തങ്ങളെ പഠിപ്പിച്ചത് അച്ഛനാണെന്ന് അഭിമാനത്തോടെ നസീമ പറയുന്നു. സ്കൂളില് ചേര്‍ക്കുമ്പോള് മതമോ ജാതിയോ ഒന്നും രജിസ്റ്ററില് അച്ഛന് ചേര്‍ത്തിരുന്നില്ല. മക്കളായ ഞങ്ങളുടെ പേരില്‍പ്പോലും മതനിരപേക്ഷമായ ഒരു സങ്കല്‍പ്പം അച്ഛനുണ്ടായിരുന്നുവെന്ന് തോന്നുന്നു. നസീമ എന്ന പേര് കേട്ട് പലരും എന്നെ തെറ്റിദ്ധരിച്ചിട്ടുണ്ട്.\nഭൂമി ദാനംചെയ്ത വാര്‍ത്തയറിയാന് വിളിച്ച ഒരു മാധ്യമപ്രവര്‍ത്തകന് ഉപ്പയുടെ പേരാണ് ചോദിച്ചത്. മതവും ജാതിയും പറയുന്നതിനോട് എല്ലായ്പോഴും എതിര്‍പ്പാണ്. ആരെങ്കിലും മതം പറയുമ്പോള് വല്ലാതെതോന്നും. ഞങ്ങള് ജനിച്ചുവളര്‍ന്ന സാഹചര്യം അതായതുകൊണ്ടാകും. ചൊക്ലി രാമവിലാസം സ്കൂള് അധ്യാപികയായ നാദിയ സഹോദരിയാണ്. അരിവാള് ചുറ്റിക നക്ഷത്രത്തിലുള്ള താലിചാര്‍ത്തിയാണ് അമ്മ ലീലയെ അച്ഛന് ജീവിതപങ്കാളിയാക്കിയത്. അതായിരുന്നു അച്ഛന്. രാഷ്ട്രീയവിശ്വാസം അച്ഛന് ജീവിതമായിരുന്നു. തന്റെ വിശ്വാസത്തില് ഒരിക്കലും അദ്ദേഹം വിട്ടുവീഴ്ചചെയ്തില്ല. ഭൂമി കൈമാറാനുള്ള തീരുമാനമെടുക്കുമ്പോഴും അച്ഛന്റെ ഓര്‍മമാത്രമായിരുന്നു മനസ്സില്. മൊകേരി രാജീവ്ഗാന്ധി സ്കൂള് അധ്യാപകന്‍കൂടിയായ ഭര്‍ത്താവ് വി കെ സ്മിതാനന്ദും തീരുമാനത്തിന് ഉറച്ച പിന്തുണ നല്‍കിയതായി നസീമ പറഞ്ഞു. അനുജത്തി നാദിയയോടും ചര്‍ച്ചചെയ്തു.\nആയുര്‍വേദ ഡോക്ടറാക്കാനാണ് അച്ഛന് ആഗ്രഹിച്ചത്. പക്ഷേ, അതിന് സാധിച്ചില്ല. അതില് നിരാശയില്ല. അച്ഛന്റെ പാതയില്‍തന്നെ ജനങ്ങളെ സേവിക്കാനും സഹായിക്കാനും കഴിയുന്നു. 18-ാംവയസ്സില് റവന്യൂവകുപ്പില് വില്ലേജ് അസിസ്റ്റന്റായാണ് ഔദ്യോഗികജീവിതം തുടങ്ങിയത്. പാനൂര് വില്ലേജ് ഓഫീസിലായിരുന്നു ആദ്യനിയമനം. തലശേരി താലൂക്ക് ഓഫീസില് എല്‍ഡി ക്ലര്‍ക്കായും പിന്നീട് യുഡി ക്ലര്‍ക്കായും ജോലിചെയ്തു. പാട്യം വില്ലേജ് ഓഫീസറായി ആറരവര്‍ഷമുണ്ടായി. മൊകേരി വില്ലേജ് ഓഫീസറായി ചുമതലയേറ്റിട്ട് രണ്ടുവര്‍ഷമായി.\nഫയലുകളില് അന്നന്ന് തീര്‍പ്പ്\nഫയലുകളില് അന്നന്ന് തീര്‍പ്പുകല്‍പ്പിക്കുന്ന ശീലമാണ് നസീമയുടേത്. ഓരോ ഫയലിലും പാവങ്ങളുടെ ജീവിതമാണ് കാണുന്നത്. ക്യാന്‍സര്‍രോഗത്തിന് ചികിത്സിച്ച് ജീവിതംതന്നെ വഴിമുട്ടിനില്‍ക്കുന്ന എത്രയോപേര് സര്‍ക്കാരിന്റെ ധനസഹായത്തിനുള്ള അപേക്ഷയുമായി വരാറുണ്ട്. ചികിത്സിച്ച് കടംകേറി ഏറെ കഷ്ടപ്പെടുന്നവര്. ഒരു വീട്ടിലെ മൂന്നുപേര്‍ക്കും ക്യാന്‍സര് ബാധിച്ച് ചികിത്സിച്ച് ജീവിതം വഴിമുട്ടിയത് കരളലിയിക്കുന്ന കാഴ്ചയായിരുന്നു. അവരെയൊക്കെ എങ്ങനെ സഹായിക്കാമെന്ന ചിന്തമാത്രമായിരുന്നു മനസ്സില്. ദുരിതം അനുഭവിക്കുന്നവരെയെല്ലാം ആകുന്നതുപോലെ സഹായിച്ചിട്ടുണ്ട്. സ്ത്രീയാണെന്നതൊന്നും വില്ലേജ് ഓഫീസറെന്ന നിലയിലുള്ള തന്റെ ഔദ്യോഗികജോലിക്ക് ഒരിക്കലും തടസ്സമായിട്ടില്ലെന്ന് നസീമ പറഞ്ഞു. വയല്‍നികത്തുന്നതറിഞ്ഞ് അര്‍ധരാത്രി തടയാന് പോയിട്ടുണ്ട്. വയല്‍നികത്തല് തടഞ്ഞതിന്റെ പേരില് ചിലര്‍ക്കൊക്കെ തന്നോട് ശത്രുതയുമുണ്ട്. ഇന്നുവരെ ഒരാളോടും ഒരു ചില്ലിക്കാശും വാങ്ങിയിട്ടില്ലെന്ന് തലയുയര്‍ത്തി പറയാനാകും. ജോലിചെയ്ത ഓഫീസ് കൈയില്‍നിന്ന് പണം ചെലവഴിച്ച് പെയിന്റടിച്ച ചരിത്രമേ ഉള്ളൂ. തന്റെ എല്ലാ തീരുമാനത്തിനും പിന്നില് താങ്ങും തണലുമായി എന്നും ഭര്‍ത്താവുണ്ടെന്ന് നസീമ പറഞ്ഞു. ഗണിതശാസ്ത്ര അധ്യാപകനായ ഭര്‍ത്താവ് ദക്ഷിണേന്ത്യന് ശാസ്ത്രമേളയില് ടീച്ചിങ് എയ്ഡ് വിഭാഗത്തില് സംസ്ഥാനത്തെ പ്രതിനിധാനംചെയ്ത് പലവട്ടം പങ്കെടുത്തിട്ടുണ്ട്. മൊകേരി രാജീവ്ഗാന്ധി സ്കൂളില് എട്ടാംക്ലാസ് വിദ്യാര്‍ഥിയാണ് മകള് നസ്മി. പാട്യം കോങ്ങാറ്റയിലെ വികെ നിവാസില് ഭര്‍തൃമാതാവ് സൗമിനി ടീച്ചര്‍ക്കൊപ്പമാണ് കുടുംബസമേതം നസീമ താമസിക്കുന്നത്.\nപി ദിനേശന് ദേശാഭിമാനി സ്ത്രീ സപ്ലിമെന്റ്\nLabels: ജീവിതം, രാഷ്ട്രീയം, സ്ത്രീ


വാക്സിന്‍റെ ആദ്യ ബാച്ച് തിങ്കളാഴ്‍ച എത്തും; ഉപയോഗത്തിനുള്ള അനുമതി പ്രധാനമന്ത്രി പ്രഖ്യാപിച്ചേക്കും | covid vaccine will reach delhi on monday\nവാക്സിന്‍റെ ആദ്യ ബാച്ച് തിങ്കളാഴ്‍ച എത്തും; ഉപയോഗത്തിനുള്ള അനുമതി പ്രധാനമന്ത്രി പ്രഖ്യാപിച്ചേക്കും\nDelhi, First Published Dec 22, 2020, 2:57 PM IST\nകൊറോണ വൈറസിന്‍റ പുതിയ വകഭേദം യുകെയില് കണ്ടത്തിയ സാഹചര്യത്തില് രാജ്യത്ത് മുന്‍കരുതല് നടപടികള് സ്വീകരിച്ചിരിക്കുകയാണ്. ലാബുകൾ ജാഗ്രത പുലര്‍ത്തണമെന്ന് നിര്‍ദേശം നല്‍കി.\nദില്ലി: കൊവിഡ് വാക്സിന്‍റെ ആദ്യ ബാച്ച് തിങ്കളാഴ്‍ച ദില്ലിയില് എത്തും. ഉപയോഗത്തിനുള്ള അനുമതി പ്രധാനമന്ത്രി പ്രഖ്യാപിക്കുമെന്നാണ് സൂചന. ആശുപത്രികളിൽ വാക്സിൻ സൂക്ഷിക്കുന്നതിനായി ഉള്ള സംവിധാനങ്ങൾ ഒരുക്കുന്നത് അവസാന ഘട്ടത്തിലാണ്. കൊറോണ വൈറസിന്‍റെ പുതിയ വകഭേദം യുകെയില് കണ്ടത്തിയ സാഹചര്യത്തില് രാജ്യത്ത് മുന്‍കരുതല് നടപടികള് സ്വീകരിച്ചിരിക്കുകയാണ്. ലാബുകൾ ജാഗ്രത പുലര്‍ത്തണമെന്ന് നിര്‍ദേശം നല്‍കി.\nആശങ്കപ്പെടേണ്ട സാഹചര്യമില്ലെന്നും മുന്‍കരുതല് നടപടികള് സ്വീകരിക്കുന്നതായും കേന്ദ്ര ആരോഗ്യമന്ത്രി വ്യക്തമാക്കിയിട്ടുണ്ട്. പുതിയ വകഭേദം ബ്രിട്ടണില് റിപ്പോര്‍ട്ട് ചെയ്തതോടെ വിവിധ സംസ്ഥാനങ്ങളും നിയന്ത്രണങ്ങള് പ്രാബല്ല്യത്തിലാക്കി. മഹാരാഷ്ട്രയും പഞ്ചാബും നഗരങ്ങളില് കര്‍ഫ്യു ഏര്‍പ്പെടുത്തി. യുകെയില് നിന്ന് ഇന്ത്യയില് എത്തിയ പലര്‍ക്കും കൊവിഡ‍് സ്ഥിരീകരിച്ചിട്ടുണ്ട്. ദില്ലി, കൊല്‍ക്കത്ത, ചെന്നൈ എന്നിവിടങ്ങളില് എത്തിയ യാത്രക്കാര്‍ക്ക് ആണ് രോഗം സ്ഥിരീകരിച്ചത്. ബ്രിട്ടണില് കണ്ടെത്തിയ പുതിയ വകഭേദമാണോയെന്ന് അറിയാന് വിമാനയാത്രക്കാരില് കൂടുതല് പരിശോധനകള് ആവശ്യമാണ്.


ഇത്തിരിവെട്ടം: ഒത്തിരി വിശദീകരിക്കാതെ കാര്യം പറയാം...\nഒത്തിരി വിശദീകരിക്കാതെ കാര്യം പറയാം... ഞാനൊന്ന് നാട്ടില് പോവാന് തീരുമാനിച്ചു. നളെ ദുബൈയില് നിന്ന് വണ്ടി വിടണം. ഒരു മാസത്തെ പരോള് കഴിഞ്ഞ് ഈവര്‍ഷവും (2006) ബലിപെരുന്നാളും കഴിഞ്ഞപാട് അടുത്ത ജനുവരിയുടെ ആദ്യം വീണ്ടും അങ്കത്തിനായി ഗോദയിലേക്ക്. ഇന്‍ഷാഅല്ല.\nഒരുമാസത്തെ ലീവും രണ്ടുമാസത്തെ ഷെഡ്യൂളുമായാണ് പോവുന്നത്. അതിനാല് കഴിവിന്റെ പരമാവധി ഈ കൂട്ടായ്മയില് ഇടയ്ക് മുഖം കാണിക്കാന് ശ്രമിക്കാം.\nഅപ്പോള് വീണ്ടും സന്ധിക്കും വരേയ്ക്കും അല്‍വിദ.\nPosted by Rasheed Chalil at 9:46 AM\nഒത്തിരി വിശദീകരിക്കാതെ കാര്യം പറയാം...ഞാനൊന്ന് നാട്ടില് പോവാന് തീരുമാനിച്ചു.\nഎന്‍റെ മൌനങ്ങള് വാചാലകുന്നത് നീയറിയുന്നില്ലേ :)\nഒരു മാസം നാട്ടുകാര്‍ക്കും വീട്ടുകാര്‍ക്കും ബ്ലോഗ് ബ്ലോഗ് എന്ന് കേള്‍ക്കാനേ നേരം കാണൂ അല്ലേ!\nവന്നിട്ട് കാണാം - ഇന്‍ഷാ അള്ളാ.\nനല്ലൊരു അവധിക്കാലം ആശംസിക്കുന്നു. :)\nഇത്തിരീ പോയി വാ മഹനേ.\n‘അവധിക്കാലം പറന്ന് പറന്ന് പോയതറിഞ്ഞില്ലാ...’\nഇത്തിരിക്ക് യാത്രാ മംഗളങ്ങള്. കുട്ടന് നായരോട് എന്റ അന്വേഷണമറിയിക്കാന് മറക്കരുത്. :)\nഅയ്യോ വെട്ടമേ പോകല്ലേ..\nഅയ്യോ ഇത്തിരിയേ പോകല്ലേ..\nഅയ്യയ്യോ റഷീദുക്കാ പോകല്ലേ...\nഇത്തിരിക്ക് യാത്രാ മംഗളങ്ങള്.\nഒരു മാസക്കാലം കൊണ്ട് ഒരു വര്‍ഷത്തേക്ക് ബ്ലോഗിലിടാനുള്ള വിഭവങ്ങളുമായി തിരിച്ചു വരൂ.\nമാറാക്കരയിലെ പോക്കരോടും മറ്റു”ഇര”കളോടും\nഓ.ടോ.)നമുക്ക് നട്ടില് വെച്ചു കാണാന്നെ.ഇന്‍ഷാ അല്ലാഹ്.\nനാട്ടില് പോയി തകര്‍ത്ത് തിമിര്‍ത്ത് തിരിച്ചു വരൂ. എന്നിട്ട് നാട്ടിലെ വിശേഷമൊക്കെ എഴുതൂ..\nസേഫ്റ്റി വാണിംഗ്: പോക്കര് വീക്കാതെ പ്രത്യേകം സൂക്ഷിക്കുക.\n(ഒരോ ദിവസവും ഒരോ അനുഭവങ്ങളാക്കുക)\nഇത്തിരി നേരം കൊണ്ട് ഒത്തിരി ചെയ്യാനുള്ളതല്ലെ!!... ഒത്തിരി വട്ടം കറങ്ങേണ്ടി വരും, കാരണം നാട്ടിലെ റോഡുകള് 'മുല്ലപ്പെരിയാര്' ആയിരിക്കുകയാണ്..\nഎങ്കിലും, തണുത്തിരുണ്ട മഞ്ഞുമാസത്തിലേയ്ക് ഇത്തിരി വെട്ടത്തിന് 'സ്വാഗതം'\nയാത്രാ മംഗളങ്ങള്, മനോരമകള്, മനോ രാജ്യങ്ങള്, മാമാങ്കങ്ങള്,\nപോക്കറെ കുറിച്ച് കൂടുതല് ഗവേഷണം നടത്തി, അടിപൊളി പാചക കുറിപ്പുകളുമായി വരൂ\nഒരുവട്ടം നാട്ടില് പ്പൊയി വന്നാല് ഒരു ഭാണ്ടം നിറയെ കഥകള് കാണുമെന്നറിയാം, പോയി വരൂ..പുതിയ കഥകള്‍ക്കായി കാത്തിരിക്കുന്നു.\nവേഗം വരണട്ടോ..ഞങ്ങള്‍ക്കധിക നേരം ഇരുട്ടത്തിരിക്കാന് വയ്യ.\nhaveanice vaccation.\nവേണ്ടായിരുന്നൂ! ഒഴിവാക്കായിരുന്നു!എന്നാലും പോയി വരൂ സഹോദരാ.\n‘ശങ്കു പുഷ്പന്, കണ്ണെഴുതുമ്പോള്\nഇത്തിരീ നിന്നെ ഓര്‍മ്മ വരും\nജീമെയിലും ഓര്‍ക്കുട്ടും കാലത്ത് തുറക്കുമ്പോള്\nഇത്തിരീ നിന്നെ ഓര്‍മ്മ വരും‘\nകൈകുമ്പിളില് ഒതുങ്ങാത്ത ഇത്തിരിവെട്ടത്തിന് എല്ലാ ആശംസകളും.....\nഅങ്ങനെ കഴിഞ്ഞ വെള്ളിയാഴ്ച യു യെ ഇ സമയം പുലര്‍ച്ചേ ഒന്നേ പത്തിന് ഷാര്‍ജയില് നിന്ന് പുറപെട്ട ഇന്ത്യന് എയര്‍ലെന്‍സ് വിമാനം രാവിലെ ഇന്ത്യന് സമയം കാലത്ത് ആറിന് നെടുമ്പാശ്ശേരി വിമാനത്തവളത്തിന്റെ നടുമ്പുറത്ത് ഇറക്കി. മുബൈയില് തട്ടാനുള്ള കുറച്ചു പാവങ്ങളെകൂടി സ്റ്റോക്കില് ആഡ് ചെയ്ത് അരമണിക്കൂറിന് ശേഷം വീണ്ടും ഉയര്‍ന്നു. പിന്നീട് ഇന്ത്യന് സമയം ഏഴേ നാല്‍പ്പത്തഞ്ചിന് കോഴിക്കോട് എയര്‍പ്പോര്‍ട്ടില് ഷാര്‍ജയില് നിന്നുള്ള ബാക്കി സ്റ്റോക്ക് ഡൌണ്‍ലോഡ് ചെയ്ത് പുള്ളി മുംബെയിലേക്ക് തിരിച്ച് പറന്നു.\nകോഴിക്കോട് എയര്‍പോര്‍ട്ടിലെ സാറ് ആര്‍സി ബുക്കുമായി (പാസ്സ്പോര്‍ട്ട് ) ക്യൂനിന്നു. ഇരുപത് മിനുട്ട് കൊണ്ട് കോഴിക്കോട് വിമാനത്താവളം എന്ന് ബട്ടത്തില് എഴുതിയ ഉഷാഉതുപ്പിന്റെ പൊട്ട്പോലുള്ള സ്റ്റാമ്പ് പതിഞ്ഞു. പിന്നെ ഭാണ്ഡങ്ങള്‍ക്കായുള്ള ക്യൂ... അവിടെ ഒരു മുപ്പത് മിനുട്ട്. അവസാനം കൂടുതല് ഒന്നും ഇല്ലല്ലോ എന്ന പാവം കസ്റ്റംസ് (കുറച്ച് കാലമായി ഏമാന്മാരെല്ലാരും പാവങ്ങളാ) സാറുമാ‍രുടെ പുഞ്ചിരിയും ഏറ്റുവാങ്ങി പുറത്തേക്ക്. അപ്പോള് കിട്ടിയ ആദ്യവിവരം ഇന്ന് ഹര്‍ത്താല്... ഹാവൂ ഉറപ്പയി നാട്ടില് തന്നെ...\nപിന്നെ സ്നേഹപൂര്‍വ്വം യാത്രമംഗളം നേര്‍ന്ന എല്ലാവര്‍ക്കും നന്ദി.\nഎല്ലാവര്‍ക്കും നന്ദി കെട്ടോ\nഇത്തിരി തടികേടാകാതെ നാട്ടിലെത്തിയല്ലൊ.\nഇനിയിപ്പൊ,ഒന്നു പുറത്തിറങ്ങി നോക്കിക്കെ,\nആ പോക്കരും കുട്ടന് നായരുമെങ്ങാനും മാരകായുധങ്ങളുമായി വീടിനുചുറ്റും കറങ്ങി നടക്കുന്നുണ്ടൊന്നറിയാല്ലൊ.\nഒന്നൊന്നര കൊല്ലക്കാലം അവരെ വെച്ചാ‍ണല്ലൊ\nഓ.ടോ)ഇത്തിരി നാട്ടിലെത്തിയപ്പോള് വരവേറ്റത് ഹര്‍ത്താല്.ഇത്തിരി ദുബായ് വിട്ടപ്പോള് അകാശം പോലും മധുചുരത്തി.ഇതില് നിന്ന് നാമെന്തു മനസ്സിലാക്കണം...?\nലപ്പോളിത്തിരിയേ നാട്ടിലെത്തിയല്ലേ. ഇനി അടിച്ച് പൊളിക്ക്.\nയാത്രാമംഗളങ്ങളില് ദുബായി-നാട് യാത്രയ്ക്ക് തരാന് പറ്റിയില്ല. ഇനി നാട്ടിലെ യാത്രകള്‍ക്ക് എല്ലാവിധ മംഗളങ്ങളും.\nപോയി വരൂ നാട്ടിലെ ഒത്തിരി വിശേഷങ്ങളുമായി\nറഷീദിന്‍റെ (ഇത്തിരിവെട്ടം) ഉപ്പാക്ക് തീരെ സുഖമില്ല, വളരെ സീരിയസ് ആണ്. തിരുവനന്തപുരം ആര് സി സി ലേക്ക് റഫര് ചെയ്തിട്ടുണ്ടെന്നാണറിഞ്ഞത് :(\nഅദ്ദേഹത്തിന്‍റെ രോഗശാന്തിക്കായി നമുക്ക് സര്‍വ്വശക്തനോട് പ്രാര്‍ത്ഥിക്കാം.\nഅദ്ദേഹം എത്രയും പെട്ടെന്ന് സുഖം പ്രാപിക്കട്ടെ എന്ന് പ്രാര്‍ത്ഥിക്കുന്നു. റഷീദിനും വേണ്ടത്ര മനഃധൈര്യം കിട്ടട്ടെ ഈ അവസരത്തില്. എല്ലാം ശുഭമാകുമെന്ന പ്രതീക്ഷയോടെ.\nഇത്തിരിവെട്ടവുമായി ഫോണില് സംസാരിച്ചിരുന്നു. തിരുവനന്തപുരം ആര്‍സിസിയില് നാളെ പോകുമെന്ന് പറഞ്ഞു. സര്‍വ്വേശ്വരന് അദ്ദേഹത്തിന്റെ ഉപ്പയ്ക്ക് രോഗശാന്തി നല്‍കുമാറാകട്ടെ.\nഅദ്ദേഹത്തിന് സുഖമാവട്ടെ എന്ന് പ്രാര്‍ത്ഥിക്കുന്നു.\nസര്‍വ്വേശ്വരന് ഇത്തിരിയുടെ ഉപ്പയ്ക്ക് എത്രയും പെട്ടന്ന് രോഗശാന്തി നല്‍കുമാറാകട്ടെ.\nഇത്തിരിക്ക് ഒത്തിരി നല്ല അവധിക്കാലം ആശംസിക്കുന്നു.\nഅദ്ദേഹം പെട്ടെന്ന് തന്നെ സുഖം പ്രാപിക്കുവാനായി പ്രാര്‍ത്ഥിക്കുന്നു.\nഓഹ്, എന്താ പറ്റിയേ? :(\nറഷീദ്, അദ്ദേഹത്തിനു എത്രയും വേഗം സുഖമാവട്ടെയെന്നു പ്രാര്‍ത്തിക്കുന്നു.\nഅദ്ധേഹത്തിന്റെ രോഗശാന്തിക്കായി പ്രാര്‍ഥിക്കുന്നു.\nഇത്തിരിവെട്ടവുമായി ഞാന് ഇപ്പോള് ഫോണില് സംസാരിച്ചിരുന്നു. തിരുവനന്തപുരം ആര്. സി. സി. യില് നാളെ വൈകുന്നേരം പോകുമെന്ന് പറഞ്ഞു. പാവം വളരെ വിഷമത്തിലാണ്.2ദിവസം മുന്‍പാണ് ഉപ്പായുടെ അസുഖവിവരം അറിഞ്ഞത്.\nഈശ്വരന് ഇത്തിരിവെട്ടത്തിന്റെ ഉപ്പയ്ക്ക് രോഗശാന്തി നല്‍കുവാനായി നമുക്ക് പ്രാര്‍ത്ഥിക്കാം.\nഅയ്യോ, സങ്കടായല്ലോ.. ഇപ്പഴാ അറിഞ്ഞത്..\nപെട്ടെന്നു തന്നെ അസുഖമെല്ലാം മാറാണ് നമുക്കു പ്രാര്‍ത്ഥിക്കാം ;(\nദൈവം വേദനിപ്പിയ്കാതെ ഇരിയ്കട്ടെ... ഇത്തിരിയേയും ബാപ്പയേയും.\nഈശ്വരന് സഹായിക്കുകയും അനുഗ്രഹിക്കുകയും ചെയ്യട്ടെ എന്ന് പ്രാര്‍ത്ഥിക്കാം.\nഈശ്വരന് ഇത്തിരിവെട്ടത്തിന്റെ ഉപ്പയ്ക്ക് ആയുരാരോഗ്യം നല്‍കാനായി പ്രാര്‍ത്ഥിക്കാം.\nഎനിക്കൊന്നും പറയാന് കഴിയുന്നില്ല. പടച്ചവന് എത്രയും വേഗം അവരുടെ അസുഖം സുഖപ്പെടുത്തിക്കൊടുക്കട്ടെ, ആമീന്...\n'ബൂലോഗ'ത്തില് ഒരു തുടക്കകാരനാണ്`.\nഎന്തൊക്കെയോ 'പൊട്ടത്തരങ്ങള് ' എഴുതുന്നു എന്നു മാത്രം .\nഞാന് അബ്രയെ കുറിച്ചെഴുതിയതിനു നല്‍കിയ നല്ല വാക്കുകള്‍ക്ക്\nഎന്റെ സ്വകാര്യ ബ്ലോഗ് സന്ദര്‍ശിക്കുമല്ലോ?\nപടച്ചവന് താങ്കളുടെ പിതാവിന്റെ അസുഖം പെട്ടെന്നു ഭേദമാക്കി തരട്ടെ\nഇത്തിരിവെട്ടവുമായി സംസാരിച്ചിരുന്നു :(\nഇത്തിരിയുടെ ഉപ്പാടെ അവസ്ഥ അത്യന്തം ഗുരുതരമായി തന്നെ തുടരുന്നു. ഇപ്പോള് തിരുവനന്തപുരം RCC യില് ആണുള്ളത്.\nAB +ve രക്തം ആവശ്യമുണ്ട്.\nറഷീദിന്‍റെ (ഇത്തിരി) നമ്പ്ര്: +919895850340\nസര്‍വ്വശക്തന് അസാദ്ധ്യമായതൊന്നുമില്ല. അത്ഭുതങ്ങള് സംഭവിക്കുമെന്ന് തന്നെ ഉറച്ച് വിശ്വസിക്കാം. നമുക്ക് പ്രാര്‍ത്ഥിക്കാം അദ്ദേഹത്തിന്‍റെ രോഗ ശാന്തിക്കായി.\nAB+ ve രക്തം തല്‍ക്കാലം ആവശ്യമില്ല. ആരോ ഡൊണേറ്റ് ചെയ്തിട്ടുണ്ട്.\n-ഇത്തിരിവെട്ടത്തിനു വേണ്ടി പച്ചാളം-\nഇത്തിരിയുടെ ഉപ്പയ്ക്ക് വേഗം സുഖാവട്ടെ.\nഇത്തിരിയുടെ ഉപ്പായ്ക്ക് നല്ല ഭേദമുണ്ട്, ഇന്നു ഡിസ്ചാര്‍ജ്ജ് ചെയ്തു. ഇനി അടുത്തമാസം തുടര്‍ചികിത്സയ്ക്ക് പോയാല് മതിയത്രെ....\nവളരെ നല്ല വാര്‍ത്ത. ഇത്തിരിയ്ക്കും കുടുംബത്തിനും ആശ്വാസമാവട്ടെ. ബാപ്പ എത്രയും പെട്ടെന്ന് പൂര്‍ണ്ണ സുഖം പ്രാപിക്കട്ടെ.\nഇപ്പോഴാ അറിഞത്..ഉപ്പ എത്രയും പെട്ടെന്ന് പരിപൂര്‍ണ്ണ സുഖം പ്രാപിക്കാന് സര്‍വ്വേശ്വരനൊട് പ്രാര്‍ത്ഥിക്കാംട്ടൊ.\nഈ വിവരം ഞാന് ഇപ്പോഴാ കാണുന്നത്. ഇത്തിരിയുടെ ഉപ്പ സുഖം പ്രാപിച്ചു വരുന്നെന്നറിഞ്ഞ് ആശ്വസിക്കുന്നു. വേഗം പരിപൂര്‍ണ്ണ സുഖമാവട്ടെ.\nഎന്തായാലും അറിഞ്ഞത് നല്ല വാര്‍ത്തയായി,\nപെട്ടെന്ന് സുഖമാവട്ടെ എന്നാശിക്കുന്നു.\nറഷീദേ.. നീ എവിടെ .. ഉപ്പാക്ക് ഇപ്പോള് എങ്ങനെയുണ്ട് ?\nഉപ്പാന്റെ ചികിത്സയിലായതിനാലാവും ബ്ലോഗില് വരാത്തത്.\nഅസുഖം ഭേദമുണ്ടെന്നു പച്ചാളം ഓര്‍ക്കൂട്ടില് കണ്ടപ്പോള് പറഞ്ഞിരുന്നു.\nഅങ്ങനെ ഒരു വെക്കേഷനും കൂടി കഴിഞ്ഞു. തിരിച്ചിറങ്ങും മുമ്പ് പതിവിലധികം മുറുകിയ എല്ലിച്ച കൈകളും നെഞ്ചില് പകര്‍ന്ന എല്ലുകളുടെ ചൂടും മനസ്സില് വല്ലാത്ത വിങ്ങലായി ഇപ്പോഴും നിലനില്‍ക്കുന്നു...\nബൂലോഗകുടുംബത്തിലെ അംഗങ്ങളുടെ അന്വേഷണങ്ങള് പലപ്പോഴും വല്ലാത്ത ശക്തിയായിരുന്നു. അതിന്റെ മൂല്ല്യം 'നന്ദി' എന്ന രണ്ടക്ഷരത്തിലൊതുക്കാന് ഞാന് ആഗ്രഹിക്കുന്നില്ല. നിങ്ങളുടെ പ്രാര്‍ത്ഥനകള് ഇനിയും എപ്പോഴും ഉണ്ടാകണം എന്ന അപേക്ഷയോടെ...\nബാപ്പക്ക് എത്രയും വേഗം സുഖമാവട്ടെയെന്ന് പടച്ചവനോടു പ്രാര്‍ത്ഥിക്കുന്നു.\nസുഖമായി തിരിച്ചെത്തി എന്നറിഞ്ഞതില് സന്തോഷം. ഉപ്പയുടെ അസുഖം കുറഞ്ഞുകാണുമെന്നു വിശ്വസിക്കുന്നു, പരിപൂര്‍ണ്ണസുഖമാവട്ടെ എന്ന് സര്‍വ്വശക്തനായ ജഗദീശ്വരനോട് പ്രാര്‍ത്ഥിക്കുന്നു.\nതാങ്കള്‍ക്കും കുടുംബത്തിനും ഈ പുതുവര്‍ഷത്തില് എല്ലാവിധ നന്മകളും നേരുന്നു.\nഇത്തിരീ :) സ്വാഗതം.\nഉപ്പയുടെ അസുഖം അല്‍പ്പമെങ്കിലും ഭേദമായെന്ന് കരുതുന്നു.\nപുതുവര്‍ഷം, സമാധാനവും സന്തോഷവും തരട്ടെ എന്നാശംസിക്കുന്നു.\nപുതുവര്‍ഷത്തില് നല്ലതു മാത്രം സംഭവിക്കുവാനും നേടുവാനും വിഷമതകള് ഇല്ലാത്ത ദിനങ്ങളും നേര്‍ന്നുകൊള്ളുന്നു.\nപടച്ചവന് താങ്കളുടെ ഉപ്പയുടെ അസുഖം സുഖപ്പെടുത്തുമാറാകട്ടെ, ആമീന്...


Food Love | 'എന്നെ വേണോ മട്ടൺ വേണോ?' തനിക്കു പകരം ഭാര്യ ആട്ടിറച്ചി തിരഞ്ഞെടുത്തേക്കുമെന്ന് ഭയന്ന് ഭര്‍ത്താവ്| Do you want me or Mutton husband is afraid that his wife may choose mutton instead of him – News18 Malayalam\nമാംസാഹാരം കഴിക്കുന്നത് ഉപേക്ഷിക്കാന് ഭാര്യ വിസമ്മതിക്കുന്നുവെന്നാണ് സസ്യാഹാരിയായ ഭര്‍ത്താവിന്റെ പരാതി.\nട്വിറ്ററിൽ ഒരു പുതിയ വിഷയം ചർച്ചയ്ക്കായി ഇട്ടുകൊടുത്തിരിക്കുകയാണ് മാധ്യമപ്രവര്‍ത്തകനും എഴുത്തുകാരനുമായ പരഞ്‌ജോയ് ഗുഹ താകുര്‍ത്ത (Paranjoy Guha Thakurta). നേരത്തെ തന്നെ വൈറലായ ഒരു പോസ്റ്റ്, താകുര്‍ത്ത പങ്കുവച്ചത്തോടെ ഇത് കൂടുതല് ശ്രദ്ധ നേടിയിരിക്കുകയാണ്. നിരവധി പേരാണ് പോസ്റ്റിനോട് പ്രതികരിതച്ച് രംഗത്തെത്തിയിരിക്കുന്നത്.\nകുടുംബജീവിതത്തില് ഭക്ഷണത്തെ ചൊല്ലിയുള്ള യുദ്ധങ്ങള് സാധാരണമാണ്. ഒരുമിച്ചു കഴിയുന്ന രണ്ടുപേര്‍ക്ക് ഒരുപോലെ ഒരേ ഭക്ഷണം ഇഷ്ടപ്പെടണമെന്നില്ല. ഓരോ ആളുകള്‍ക്കും വ്യത്യസ്തമായ വിഭവങ്ങളോടാകും താല്‍പര്യം. ഇപ്പോള് ഒരു ദമ്പതികളുടെയിടയില് നടന്ന ഒരു ഭക്ഷണയുദ്ധമാണ് സോഷ്യൽ മീഡിയയിൽ വൈറലായിരിക്കുന്നത്. വ്യത്യസ്തമായ ഭക്ഷണ ശീലങ്ങള് പിന്തുടരുന്ന ദമ്പതികളുടെ ജീവിതത്തില് ഇപ്പോള് ഉണ്ടായിരിക്കുന്ന ഒരു 'വലിയ' പ്രശ്‌നമാണ് ട്വിറ്ററില് പങ്കുവയ്ക്കപ്പെട്ട ആ പത്രക്കുറിപ്പില് ഉള്ളത്.\nമാംസാഹാരം കഴിക്കുന്നത് ഉപേക്ഷിക്കാന് ഭാര്യ വിസമ്മതിക്കുന്നുവെന്നാണ് സസ്യാഹാരിയായ ഭര്‍ത്താവിന്റെ പരാതി. 'ഇനി ഞാനോ ആട്ടിറച്ചിയോ' എന്നത് തീരുമാനിക്കാമെന്ന് യുവാവ് തന്റെ ഭാര്യയ്ക്ക് അന്ത്യശാസനം നല്‍കി. തന്റെ ഭാര്യക്ക് ആട്ടിറച്ചി വലിയ ഇഷ്ടമാണെന്നും വിവാഹശേഷം ആട്ടിറച്ചി ഉപേക്ഷിക്കാമെന്ന് അവൾ വാഗ്ദാനം ചെയ്തിരുന്നുവെന്നും ഭര്‍ത്താവ് വെളിപ്പെടുത്തുന്നുണ്ട്. എന്നാൽ ഭാര്യ ഇപ്പോഴും 'രഹസ്യമായി' ആട്ടിറച്ചി കഴിക്കുന്നത് തുടരുന്നുണ്ടെന്ന് അടുത്തിടെ ഭർത്താവ് കണ്ടെത്തി.\nഇതിനെക്കുറിച്ച് ഭാര്യയോട് ചോദിച്ചപ്പോള്, ആട്ടിറച്ചി തനിയ്ക്ക് വളരെ ഇഷ്ടമാണെന്നും അതില്ലാതെ ജീവിക്കാന് കഴിയില്ലെന്നും ഭാര്യ തീര്‍ത്തുപറഞ്ഞു. താന് അറിയാതെ ഇറച്ചി കഴിക്കുന്നതിന് ഭാര്യയോട് ക്ഷമിക്കാന് തീരുമാനിച്ചെങ്കിലും 'ആട്ടിറച്ചി വേണോ ഞാന് വേണോ' എന്ന ചോദ്യത്തിന് ഇനി അവള് തനിക്കു പകരം ആട്ടിറച്ചി തിരഞ്ഞെടുത്തേക്കുമോ എന്നാണ് ഭര്‍ത്താവ് ഭയപ്പെടുന്നത്.\nAlso Read- Most Popular Instagram Photos of 2021: ഈ വർഷത്തെ ഏറ്റവും ജനപ്രിയമായ ഇൻസ്റ്റഗ്രാം ചിത്രങ്ങൾ\nതന്റെ ഈ ആശയക്കുഴപ്പവുമായി ഒരു മാധ്യമ കോളമിസ്റ്റിനെ സമീപിക്കാന് അദ്ദേഹം തീരുമാനിച്ചു. ''അവള് ആരെ തിരഞ്ഞെടുക്കും? ഒരാള്‍ക്ക് സ്‌നേഹമില്ലാതെ ജീവിക്കാം, പക്ഷേ ഭക്ഷണമില്ലാതെ ജീവിക്കാന് കഴിയില്ല'' എന്നാണ് കോളമിസ്റ്റ് നൽകിയിരിക്കുന്ന മറുപടി.\n'പ്രണയം വേണോ, മട്ടന് വേണോ' എന്ന് കുറിച്ചുക്കൊണ്ട് ഡിസംബര് ഒന്നിനാണ് പരഞ്‌ജോയ് ഗുഹ താകുര്‍ത്ത ഈ വാര്‍ത്ത ട്വിറ്ററില് പോസ്റ്റ് ചെയ്തത്. നാലായിരത്തോളം ലൈക്കുകള് ലഭിച്ച ട്വീറ്റിന് ഒട്ടേറെ രസകരമായ കമന്റുകളും ഗൗരവപരമായ കമന്റുകളും ലഭിച്ചിരുന്നു.\n'ആട്ടിറച്ചി കഴിക്കൂ, അല്ലെങ്കില് ഞാന് നിങ്ങളെ ഉപേക്ഷിക്കും' എന്ന് ഭാര്യ ചിന്തിച്ചേക്കാമെന്ന് ഒരാൾ കമന്റ് ചെയ്തു. മറ്റൊരാള് കുറിച്ചത്, 'വയറ് മനസ്സിനെ ഭരിക്കുന്നതിനാല് അവള് ഭക്ഷണം തന്നെ തിരഞ്ഞെടുക്കും' എന്നാണ്. ''ഭക്ഷണത്തെ നാം ഏറെ സ്‌നേഹിക്കുന്നു, അതിനാല് ഭാര്യ ഭക്ഷണം തന്നെ തിരിഞ്ഞെടുക്കുമെന്ന്'' മറ്റൊരാൾ കമന്റ് ചെയ്തു.\nFirst published: December 03, 2021, 18:16 IST


പത്തനംതിട്ട : കോവിഡ് 19 പ്രതിരോധ പ്രവര്‍ത്തനങ്ങളുടെ ഭാഗമായി ഐസലേഷന് വാര്‍ഡ് ഒരുക്കാന് സ്വന്തം വീട് വിട്ടുനല്‍കി വിദേശ മലയാളി. വര്‍ഷങ്ങളായി അമേരിക്കയിലെ ഡാലസില് അക്കൗണ്ടന്റായി ജോലിചെയ്യുന്ന രാജു ജോണ്, ആനി രാജുജോണ് ദമ്പതികളുടെ മല്ലപ്പള്ളി കീഴ്വായ്പൂരിലുള്ള മഠത്തില് മേപ്രത്ത് എന്ന വീടാണ് ഇതിനായി വിട്ടുനല്‍കിയത്. മാത്യു ടി. തോമസ് എം.എല്.എയുടെ സാന്നിധ്യത്തില് ഇദ്ദേഹത്തിന്റെ ബന്ധു ജോര്‍ജ് വര്‍ഗീസില് നിന്ന് വീടിന്റെ താക്കോല് തിരുവല്ല സബ് കളക്ടര് ഡോ.വിനയ് ഗോയല് ഏറ്റുവാങ്ങി. ഏഴു മുറികളും എല്ലാ മുറികള്‍ക്കും അറ്റാച്ചിഡ് ബാത്ത്റൂം സൗകര്യവുമുള്ള വീടാണിത്. എല്ലാ വര്‍ഷവും കുടുംബം നാട്ടിലെത്തി താമസിക്കുന്നത് ഈ വീട്ടിലാണ്.\nഐസലേഷന് വാര്‍ഡൊരുക്കാന് വീട് വിട്ടുനല്‍കുന്നതിനെപ്പറ്റി അധികാരികള് ചോദിച്ചപ്പോള് സ്വമനസാലെ ഇവര് തങ്ങളുടെ വീട് വിട്ടുനല്‍കുകയായിരുന്നു. ചാരിറ്റി പ്രവര്‍ത്തനങ്ങളിലും പങ്കാളിയാണു രാജു ജോണ്. ഗ്രാമപഞ്ചായത്ത് പ്രസിഡന്റ് റെജി ശാമുവല്, തഹസില്‍ദാര് ടി.എ മധുസൂദനന് നായര്, ഡെപ്യൂട്ടി തഹസില്‍ദാറന്മാരായ സുനില് എം. നായര്, ഡി. അജയന്, വര്‍ഗീസ് മാത്യു, വില്ലേജ് ഓഫീസര് ജി.രശ്മി, രാഷ്ട്രീയ പാര്‍ട്ടി പ്രതിനിധികളായ അലക്സ് കണ്ണമല, ബിനു വര്‍ഗീസ് തുടങ്ങിയവര് ചടങ്ങില് പങ്കെടുത്തു.


തോറ്റത് ഇന്ത്യ; പണി കിട്ടിയത് അയല്‍ക്കാര്‍ക്ക്\nഇംഗ്ലണ്ടിനെതിരെ ഇന്ത്യ ജയിക്കാന് ഇന്ത്യക്കാരേക്കാള് പ്രാര്‍ത്ഥിച്ചിട്ടുണ്ടാവണം പാകിസ്താനും ശ്രീലങ്കയും ബംഗ്ലാദേശും.\n01 Jul, 2019 at 02:21 PM\nഇന്ത്യ ഇംഗ്ലണ്ടിനോട് തോറ്റതോടെ പ്രതിസന്ധിയിലായത് അയല്‍ക്കാരായ പാകിസ്താനും ബംഗ്ലാദേശും ശ്രീലങ്കയുമൊക്കെയാണ്. ഇന്ത്യയുടെ തോല്‍വിയോടെ ശ്രീലങ്കയുടെ സെമി സാധ്യത അവസാനിച്ചു. പാകിസ്താനും ബംഗ്ലാദേശിനും ഇനി ഇംഗ്ലണ്ട് അടുത്ത മത്സരം തോല്‍ക്കാന് പ്രാര്‍ഥിക്കണം.\nഇംഗ്ലണ്ടിനെതിരെ ഇന്ത്യ ജയിക്കാന് ഇന്ത്യക്കാരേക്കാള് പ്രാര്‍ത്ഥിച്ചിട്ടുണ്ടാവണം പാകിസ്താനും ശ്രീലങ്കയും ബംഗ്ലാദേശും. പ്രാര്‍ഥനകള് വിഫലമായപ്പോള് ശ്രീലങ്കയുടെ സ്വപ്നങ്ങളും തകര്‍ന്നു. ഇനിയുള്ള രണ്ട് മത്സരങ്ങള് അവര് ജയിക്കുകയും ഇംഗ്ലണ്ട് ന്യൂസിലന്‍ഡിനോട് തോല്‍ക്കുകയും ചെയ്താല് അവര്‍ക്ക് 10 പോയിന്റുമായി ഇംഗ്ലണ്ടിനൊപ്പമെത്താം. പക്ഷെ ഒരേ പോയിന്റ് വന്നാല് സെമി ഫൈനലിസ്റ്റുകളെ തീരുമാനിക്കാനുള്ള ആദ്യ പരിഗണന കൂടുതല് വിജയമാണ്.\nരണ്ട് വിജയം മാത്രമുള്ള ലങ്കയ്ക്ക് ഒരിക്കലും അഞ്ച് ജയമുള്ള ഇംഗ്ലണ്ടിനൊപ്പമെത്താനാവില്ല. പാകിസ്താന്റെയും ബംഗ്ലാദേശിന്റെയും കാര്യവും അത്ര ശുഭകരമല്ല.\nഇംഗ്ലണ്ട്, ന്യൂസിലന്‍ഡിനോട് തോറ്റാല് മാത്രമേ അവര്‍ക്ക് സെമിയിലെത്താനാകൂ. ബംഗ്ലാദേശിനെ അടുത്ത മത്സരത്തില് തോല്‍പ്പിച്ചാല് പാകിസ്താന് 11 പോയിന്റാകും. അങ്ങനെ വന്നാല് 10 പോയിന്റുള്ള ഇംഗ്ലണ്ടിനെ മറികടന്ന് സെമിയിലെത്താം.\nപാകിസ്താനെതിരായ മത്സരം കൂടാതെ ഇന്ത്യക്കെതിരായ മത്സരമാണ് ബംഗ്ലാദേശിന് ബാക്കിയുള്ളത്. ഈ രണ്ട് മത്സരവും ജയിച്ചാല് മാത്രമേ അവര്‍ക്ക് സെമിയിലെത്താന് സാധിക്കൂ.\nPakistanIndiaSrilankacricket worldcup 2019


അസം സംഘര്‍ഷഭൂമിയില് സമാശ്വാസവുമായി മുസ്‌ലിം യൂത്ത് ലീഗ് ദേശീയ പ്രതിനിധി സംഘം – Chandrika Daily\nBy web desk Wednesday February 17, 2021 09:24 am\nഅസം സംഘര്‍ഷഭൂമിയില് സമാശ്വാസവുമായി മുസ്‌ലിം യൂത്ത് ലീഗ് ദേശീയ പ്രതിനിധി സംഘം\nഡിവൈ.എസ്.പി നോബോമിത ദാസിനെ നേരില് കണ്ട നേതാക്കള് അക്രമികള്‍ക്കെതിരെ കര്‍ശന നടപടി വേണമെന്നും പ്രദേശത്ത് താമസിക്കുന്ന കുടുംബങ്ങള്‍ക്ക് സുരക്ഷ ഉറപ്പാക്കണമെന്നും ആവശ്യപ്പെട്ടു.\nസില്‍ച്ചര് (അസം): അസം – മിസോറം അതിര്‍ത്തിയിലെ സംഘര്‍ഷ ബാധിത പ്രദേശമായ കച്ചാര്‍തര് ഗ്രാമത്തില് സമാധാന ദൗത്യവുമായി മുസ്‌ലിം യൂത്ത് ലീഗ് ദേശീയ നേതാക്കള്. ദേശീയ പ്രസിഡണ്ട് ആസിഫ് അന്‍സാരി, ജനറല് സെക്രട്ടറി സി.കെ സുബൈര് എന്നിവരുടെ നേതൃത്വത്തിലാണ് കലാപകാരികള് ചുട്ടെരിച്ച ഗ്രാമങ്ങളില് യൂത്ത് ലീഗ് സംഘം സാന്ത്വനസ്പര്‍ശവുമായി എത്തിയത്. ഹൈ ലാകണ്ടി ജില്ലയിലെ കട്ടില്‍ച്ചെറ റവന്യൂ സര്‍ക്കിളില് രാംനാഥ് പുര് പൊലീസ് സ്‌റ്റേഷന് പരിധിയിലാണ് കച്ചര്‍തര് ഗ്രാമം. കഴിഞ്ഞ ദിവസങ്ങളില് നടന്ന അക്രമണങ്ങളില് നൂറില് പരം വീടുകളാണ് ഇവിടെ ചുട്ടെരിച്ചത്. 20 ലധികം പേര് ഗുരുതരമായി പരിക്കേറ്റ് ചികിത്സയിലാണ്.\nഅസം – മിസോറം അതിര്‍ത്തിയിലെ ഗ്രാമങ്ങളില് താമസിക്കുന്നവര്‍ക്കിടയില് 1996 മുതല് അതിര്‍ത്തി തര്‍ക്കങ്ങള് നിലനില്‍ക്കുന്നുണ്ട്. ഇത് പലപ്പോഴും സംഘര്‍ഷത്തിലേക്കും നീങ്ങാറുണ്ട്. പ്രശ്‌നം പരിഹരിക്കുന്നതില് സംസ്ഥാന സര്‍ക്കാര് സമ്പൂര്‍ണമായും പരാജയപ്പെട്ടതാണ് പ്രദേശത്ത് നിരന്തരം സംഘര്‍ഷം ഉടലെടുക്കാന് കാരണം. കഴിഞ്ഞ കുറച്ച് കാലങ്ങളായി സ്ഥിതിഗതികള് ശാന്തമായിരുന്നു. ഇതിനിടെ കഴിഞ്ഞ ദിവസം പൊടുന്നനെ സംഘടിച്ചെത്തിയ അക്രമികള് വീടുകള് ചുട്ടെരിക്കുകയായിരുന്നു. എന്.ആര്.സിയില് പൗരത്വ രേഖകള് ഹാജരാക്കി പൗരത്വ രജിസ്റ്ററില് ഇടം നേടിയവരുടെ തിരിച്ചറിയല് രേഖകള് തിരഞ്ഞുപിടിച്ച് കത്തിച്ചത് സംഭവത്തിനു പിന്നിലെ ഗൂഢാലോചന വ്യക്തമാക്കുന്നതായി നാട്ടുകാര് നേതാക്കളോട് പറഞ്ഞു. കലാപബാധിതര്‍ക്ക് നേതാക്കള് ഭക്ഷ്യവസ്തുക്കള് അടങ്ങിയ കിറ്റുകള് വിതരണം ചെയ്തു. ഒരായുസ് കൊണ്ട് നിര്‍മ്മിച്ച വീടുകളും അസ്തിത്വം തെളിയിക്കുന്ന രേഖകളും ഒരു പിടി ചാരമായി മാറിയതിന്റെ നടുക്കത്തിലാണിവര്.\nഇപ്പോഴും സംഘര്‍ഷാന്തരീക്ഷം നിലനില്‍ക്കുന്നതിനാല് അസം പൊലീസിന്റെയും സി.ആര്.പി.എഫിന്റെയും സുരക്ഷാവലയത്തിലാണ് നേതാക്കളെത്തിയത്. പട്ടാള നിരീക്ഷണത്തിലുള്ള ചില പ്രദേശങ്ങളിലേക്ക് പോകാന് സംഘത്തിന് അനുമതി നിഷേധിച്ചു. ഏതു നിമിഷവും ഒരു അക്രമം പ്രതീക്ഷിച്ച് ഭയചകിതരായി കഴിയുന്ന ഗ്രാമവാസികളുമായി നേതാക്കള് സംസാരിച്ചു. പരിക്കേറ്റ് സില്‍ച്ചര് മെഡിക്കല് കോളജില് ചികിത്സയില് കഴിയുന്നവരെ സന്ദര്‍ശിച്ച നേതാക്കള് പോലീസ് അധികാരികളുമായും ചര്‍ച്ച നടത്തി.\nഡിവൈ.എസ്.പി നോബോമിത ദാസിനെ നേരില് കണ്ട നേതാക്കള് അക്രമികള്‍ക്കെതിരെ കര്‍ശന നടപടി വേണമെന്നും പ്രദേശത്ത് താമസിക്കുന്ന കുടുംബങ്ങള്‍ക്ക് സുരക്ഷ ഉറപ്പാക്കണമെന്നും ആവശ്യപ്പെട്ടു. സംഭവത്തില് പ്രധിഷേധിച്ച് സമീര റെയില്‍വേ ലൈനില് പ്രാദേശിക സംഘടനകളുടെ നേതൃത്വത്തില് നടന്ന ട്രെയിന് തടയല് സമരത്തിലും നേതാക്കള് പങ്കെടുത്തു. അസം മുസ്‌ലിം ലീഗ് കോ-ഓഡിനേറ്റര് അഡ്വ. ബുര്‍ഹാനുദീന് ബര്‍വയ്യ, എം.എസ്.എഫ് അസം സംസ്ഥാന പ്രസിഡണ്ട് തൗസീഫ് അഹമ്മദ്, ദാഹര് ഖാന്, സുഹൈല് ഹുദവി എന്നിവര് നേതാക്കളോടൊപ്പം ഉണ്ടായിരുന്നു.\nകലാപത്തില് വീടുകള് നഷ്ടമായവര്‍ക്ക് അര്‍ഹമായ നഷ്ട പരിഹാരം ഉറപ്പാക്കാന് മുസ്‌ലിംലീഗ് രംഗത്ത് വരുമെന്ന് നേതാക്കള് പ്രഖ്യാപിച്ചു. തിരിച്ചറിയല് രേഖകള് നഷ്ടമായവര്‍ക്ക് അടിയന്തിരമായി രേഖകള് ലഭ്യമാക്കാന് വേണ്ട നിയമ സഹായം പാര്‍ട്ടി നല്‍കും. തിരഞ്ഞെടുപ്പ് മുന്നില് കണ്ട് അസമില് വര്‍ഗീയ ധ്രുവീകരണം സൃഷ്ടിക്കാനുള്ള ശ്രമമാണ് നടക്കുന്നതെന്ന് സി.കെ സുബൈര് പറഞ്ഞു. എന്.ആര്.സിയില് രേഖകള് ഹാജരാക്കിയവര്‍ക്ക് പൗരത്വവും വോട്ടവകാശവും നിഷേധിക്കാനുള്ള ഗൂഢാലോചന ഇതിന്റെ പിന്നിലുണ്ട്. വീടുകളും പള്ളികളും അക്രമിച്ച് തീയിട്ട് നശിപ്പിക്കുന്നതിന് പിന്നില് വര്‍ഗീയ ലക്ഷ്യങ്ങളുണ്ട്. ജനങ്ങളുടെ ജീവനും സ്വത്തിനും സുരക്ഷ ഉറപ്പാക്കുന്നതില് അസമിലെ ബി.ജെ.പി സര്‍ക്കാര് പരാജയപ്പെട്ടതായും അദ്ദേഹം പറഞ്ഞു. അസമിലെ വര്‍ഗീയ സംഘര്‍ഷം കഴിഞ്ഞ ദിവസം ഇ.ടി മുഹമ്മദ് ബഷീര് എം.പി പാര്‍ലമെന്റില് സംസാരിച്ചിരുന്നു. ഇതിന്റെ തുടര്‍ച്ചയായാണ് യൂത്ത് ലീഗ് പ്രതിനിധി സംഘം അസമിലെത്തിയത്.\nCategories: india, News Tags: CK Subair, MUSLIM YOUTH LEAG


പാണ്ടിക്കാട് അസാപ് സ്‌കില് പാര്‍ക്ക് ഉദ്ഘാടനത്തിനൊരുങ്ങുന്നു ജനുവരി 27ന് മന്ത്രി ഡോ.കെ.ടി ജലീല് നിര്‍വഹിക്കും | I&PRD : Official Website of Information Public Relations Department of Kerala\nപാണ്ടിക്കാട് അസാപ് സ്‌കില് പാര്‍ക്ക് ഉദ്ഘാടനത്തിനൊരുങ്ങുന്നു ജനുവരി 27ന് മന്ത്രി ഡോ.കെ.ടി ജലീല് നിര്‍വഹിക്കും\nWed, 01/22/2020 - 11:01 /0Comments\nവിദ്യാര്‍ഥികള്‍ക്ക് അന്താരാഷ്ട്ര നിലവാരത്തിലുള്ള തൊഴില്/നൈപുണ്യം ഉറപ്പുവരുത്തുന്നതിനായി സംസ്ഥാന സര്‍ക്കാര് ജില്ലയിലെ പാണ്ടിക്കാട് അനുവദിച്ച അസാപ് കമ്മ്യൂനിറ്റി സ്‌കില് പാര്‍ക്ക് ഉദ്ഘാടനത്തിന് തയ്യാറായി. പാണ്ടിക്കാട് ഗവ. ഹയര് സെക്കന്‍ഡറി സ്‌കൂളിന് സമീപം സ്ഥാപിച്ച പാര്‍ക്കിന്റെ ഉദ്ഘാടനം ജനുവരി 27ന് ഉന്നതവിദ്യാഭ്യാസ വകുപ്പ് മന്ത്രി ഡോ.കെ.ടി ജലീല് നിര്‍വഹിക്കും. രാവിലെ 10ന് നടക്കുന്ന ചടങ്ങില് എം. ഉമ്മര് എം.എല്.എ അധ്യക്ഷനാകും. കമ്മ്യൂണിക്കേറ്റിവ് ഇംഗ്ലീഷ് ട്രൈയിനര് കോഴ്‌സിന്റെ റഗുലര്, വരാന്ത്യ ബാച്ചുകളുടെ ഉദ്ഘാടനവും മന്ത്രി ചടങ്ങില് നിര്‍വഹിക്കും. ഉദ്ഘാടന ചടങ്ങിന് മുന്നോടിയായി എം.എല്.എ യുടെ നേതൃത്വത്തില് സ്വാഗതസംഘം രൂപീകരിച്ചു.\nസംസ്ഥാനത്ത് വിവിധ ജില്ലകളിലായി 16 കമ്മ്യൂനിറ്റി സ്‌കില് പാര്‍ക്കുകളാണ് സര്‍ക്കാര് സ്ഥാപിക്കുന്നത്. ആദ്യ ഘട്ടത്തില് ഒമ്പത് സ്‌കില് പാര്‍ക്കുകള് ആരംഭിച്ചു. ഇതില് ജില്ലയിലെ രണ്ടാമത്തെ പാര്‍ക്കാണ് പാണ്ടിക്കാട് ഉദ്ഘാടനം ചെയ്യപ്പെടുന്നത്. 25,000 ചതുരശ്രയടിയില് അത്യാധുനിക സംവിധാനങ്ങളോടുകൂടിയ പരിശീലന കേന്ദ്രമാണ് നിര്‍മിച്ചിരിക്കുന്നത്. ഒരേ സമയം മുന്നൂറില്‍പരം പേര്‍ക്ക് പരിശീലനം നല്‍കാന്‍ശേഷിയുള്ളതാണ് കേന്ദ്രം. എ.ഡി.ബി. സഹായത്താല് സംസ്ഥാന സര്‍ക്കാര് 14 കോടിയോളം രൂപ ചെലവഴിച്ചാണ് കേന്ദ്രത്തിന്റെ നിര്‍മാണം. വൈദ്യുതി, വെള്ളം, ഗ്യാസ്, ഇന്റര്‍നെറ്റ് എന്നീ സൗകര്യങ്ങളുള്ള വിശാലമായ അഞ്ച് ക്ലാസ് മുറികളും ഹെവി മെഷിനറി, പ്രിസിഷന്, ഐ.ടി, ആക്ടിവിറ്റി ലാബുകളും വിശാലമായ എന്‍ട്രന്‍സ് ലോബിയുമാണ് കെട്ടിടത്തില് സജ്ജീകരിച്ചിരിക്കുന്നത്. സീവേജ് ട്രീറ്റ്മെന്റ് പ്ലാന്റും ഇവിടെ സ്ഥാപിച്ചിട്ടുണ്ട്.\nസേവനം, നൈപുണ്യവികസനം, ബിസിനസ്, വിനോദം എന്നീ ലക്ഷ്യങ്ങളോടെ യാണ് പാര്‍ക്ക് സ്ഥാപിച്ചിട്ടുള്ളത്. അക്കാദമിക് സൗകര്യങ്ങളോടൊപ്പം ഇന്റേണ്‍ഷിപ്പ്, സര്‍ട്ടിഫിക്കേഷന് തുടങ്ങിയ സേവനങ്ങളും ലഭ്യമാക്കും.\nമാറുന്ന തൊഴില് സാഹചര്യങ്ങള്‍ക്കനുസരിച്ച് യുവാക്കളെ സജ്ജരാക്കി രാജ്യത്തെ പ്രമുഖ വ്യവസായ സ്ഥാപനങ്ങളുമായി ചേര്‍ന്ന് പൊതു സ്വകാര്യ പങ്കാളിത്ത മാതൃകയില് ദേശീയ അന്തര്‍ദേശീയ നിലവാരമുള്ള കോഴ്സുകളില് പരിശീലനം ലഭ്യമാക്കുന്ന രീതിയിലാണ് കമ്മ്യൂണിറ്റി സ്‌കില് പാര്‍ക്കുകളുടെ പ്രവര്‍ത്തനം വിഭാവനം ചെയ്തിട്ടുള്ളത്. ജില്ലയില് തവനൂര് മദിരശ്ശേരിയിലാണ് അസാപിന്റെ മറ്റൊരു സ്‌കില് പാര്‍ക്ക് ഒരുങ്ങുന്നത്. സ്ഥാപനത്തിന്റെ ശിലാസ്ഥാപനം മന്ത്രി ഡോ.ക.ടി ജലീല് ജനുവരി 18ന് നിര്‍വഹിച്ചിരുന്നു.


ഈ ബാങ്കുദ്യോഗസ്ഥന് പുഴുക്കളെ വളര്‍ത്തിയതിന് പിന്നില്: കോഴിക്കും മീനിനും തീറ്റച്ചെലവ് കുറയ്ക്കാം, അടുക്കള മാലിന്യം സംസ്കരിക്കാം - ദ് ബെറ്റർ ഇൻഡ്യ\nസെന്‍ട്രല് ബാങ്ക് ഓഫ് ഇന്‍ഡ്യയില് ഓഡിറ്ററായ പ്രഭാതകുസുമന് അടുക്കളമാലിന്യത്തില് പുഴുക്കളെ വളര്‍ത്തി പരീക്ഷിച്ചുനോക്കി. അത് ചെറുകിട കോഴിക്കര്‍ഷകര്‍ക്കും മീന്‍വളര്‍ത്തുന്നവര്‍ക്കും എളുപ്പത്തില് ചെയ്യാനുള്ള മാര്‍ഗ്ഗങ്ങള് അദ്ദേഹം പങ്കുവെയ്ക്കുന്നു.\nഇരുപത്തിയഞ്ച് വര്‍ഷത്തിലേറെയായി കൊടുങ്ങല്ലൂര്‍ക്കാരനായ പ്രഭാതകുസുമന് ബാങ്കില് ജോലിക്ക് കയറിയിട്ട്. ഇപ്പോള് മൈസൂരില് സെന്‍ട്രല് ബാങ്ക് ഓഫ് ഇന്‍ഡ്യയില് ഓഡിറ്ററാണ്.\nബാങ്കിലാണ് ജോലിയെങ്കിലും കൃഷിയിലാണ് കമ്പം. ഇനിയിപ്പോള് ജോലിയില് നിന്ന് വൊളന്‍ററി റിട്ടയര്‍മെന്‍റ് വാങ്ങാനുള്ള തീരുമാനത്തിലാണ് അദ്ദേഹം. കൃഷിക്കാര്‍ക്കായി എന്തെങ്കിലുമൊക്കെ ചെയ്യണം…അതാണ് ഉദ്ദേശ്യം.\nകര്‍ഷകരുടെ വരുമാനം മെച്ചപ്പെടുത്തുന്നതിനുള്ള സൗജന്യസേവനങ്ങള് നല്‍കണം… തീറ്റപ്പുഴുക്കളെ വളര്‍ത്തലിനെക്കുറിച്ച് അറിവുപകരുകയാണ് അതിലൊന്ന്. നിങ്ങള് കേട്ടത് ശരിയാണ്, പുഴുക്കളെ വളര്‍ത്തുന്നതാണ് അദ്ദേഹത്തിന്‍റെ ഇപ്പോഴത്തെ കമ്പം.\nവിഷമില്ലാത്ത ജൈവ ഭക്ഷ്യവിഭവങ്ങള് ശീലമാക്കാം. സന്ദര്‍ശിക്കൂ karnival.com ന്‍റെ ഓണ്‍ലൈന് ഓര്‍ഗാനിക് ഫുഡ് കൗണ്ടര്\nമണികണ്ഠനീച്ചയുടെ പുഴുക്കള് വളര്‍ത്തി കോഴിക്കൃഷിയിലും മീന് വളര്‍ത്തലിലും ചെലവ് കുറയ്ക്കാനും വരുമാനം വര്‍ദ്ധിപ്പിക്കാനും കഴിയുമെന്ന് ഈ ബാങ്കുദ്യോഗസ്ഥന് തെളിയിക്കുന്നു. അതിനുള്ള വഴികള് അദ്ദേഹം പറഞ്ഞുതരും.\n“28 വര്‍ഷം മുന്‍പ് സെന്‍ട്രല് ബാങ്ക് ഓഫ് ഇന്‍ഡ്യയില് ജോലി കിട്ടി നാട്ടില് നിന്നു പോയതോടെയാണ് എന്‍റെ കൃഷിജീവിതം അവസാനിച്ചത്. പക്ഷേ കൃഷിയോടുള്ള ഇഷ്ടം ഇന്നും മനസിലുണ്ട്,” ഇപ്പോള് മൈസൂരില് സെന്‍ട്രല് ബാങ്ക് ഓഫ് ഇന്‍ഡ്യയുടെ ഓഡിറ്റായ പ്രഭാതകുസുമന് ദ് ബെറ്റര് ഇന്‍ഡ്യയോട് പറയുന്നു.\nകൃഷി ഇഷ്ടമായതു കൊണ്ട് പുതിയ കൃഷിക്കാര്യങ്ങളും അറിവുകളുമൊക്കെ വായിക്കുകയും ശ്രദ്ധിക്കുകയും ചെയ്യാറുണ്ട് അദ്ദേഹം. അങ്ങനെയാണ് കാലിഫോര്‍ണിയ യുനിവേഴ്സിറ്റിയുടെ ഒരു പഠനം വായിക്കുന്നത്.\n“മണികണ്ഠനീച്ച (ബ്ലാക്ക് സോള്‍ജിയര് ഫ്ലൈ) യുടെ ലാര്‍വയെ കോഴിത്തീറ്റയും മത്സ്യങ്ങള്‍ക്കുള്ള തീറ്റയുമാക്കി മാറ്റുന്നതിനെക്കുറിച്ചായിരുന്നു പഠനത്തില്. അതേക്കുറിച്ച് കുറേ അന്വേഷിച്ചൊക്കെ വന്നപ്പോള് സംഭവം ചെയ്തു നോക്കാമെന്നായി.\n“ജൈവമാലിന്യം ലാര്‍വയുടെ ഭക്ഷണമാക്കാമെന്നും കോഴിത്തീറ്റയില് ഈ ലാര്‍വ കൂടി ചേര്‍ത്തു നല്‍കാമെന്നും മനസിലായി. പ്രോട്ടീന് സമ്പുഷ്ടമാണിത്. കോഴികള്‍ക്ക് പ്രോട്ടീന് ഭക്ഷണം വേറെ നല്‍കേണ്ട കാര്യവുമില്ല,” അങ്ങനെയാണ് കോഴി കര്‍ഷകര് “പുഴു കൃഷി” കൂടി നോക്കിയാല് തീറ്റച്ചെലവ് കുറയ്ക്കാമെന്ന് അദ്ദേഹത്തിന് തോന്നുന്നതും അത് പരീക്ഷിക്കുന്നതും.\n“ഈച്ചകളെ ആകര്‍ഷിക്കാനും അവയ്ക്കു മുട്ടയിടാനും ലാര്‍വയെ ശേഖരിക്കാനുള്ള സംവിധാനമൊക്കെ ഒരുക്കി. വിരിഞ്ഞെത്തുന്ന ലാര്‍വകള് കോഴികള്‍ക്ക് ഭക്ഷണമായും നല്‍കി.\nവിദേശത്തൊക്കെ ഈ ലാര്‍വയെ ഉണക്കിയെടുത്ത് പാക്കറ്റുകളിലാക്കി കോഴിത്തീറ്റയും മത്സ്യത്തീറ്റയുമായി വില്‍ക്കുന്നുണ്ട്.\n“പുഴുക്കള് കൊണ്ടുള്ള ഈ തീറ്റ കോഴികളെക്കാള് കൂടുതല് പ്രയോജനപ്രദം മത്സ്യങ്ങള്‍ക്കാണ്,” അദ്ദേഹം പറയുന്നു.\nപറമ്പില് അഴിച്ചുവിട്ടു വളര്‍ത്തുന്ന കോഴികള് പുഴുക്കളെയും മറ്റും കൊത്തിതിന്നുകൊള്ളൂം. ബ്ലാക് സോള്‍ജിയര് ഫ്ലൈ മണ്ണില് തന്നെ ധാരാളമുണ്ട്.\nബ്ലാക് സോള്‍ജിയര് ഫ്ലൈ\nചീര തുടങ്ങിയ സസ്യങ്ങളുടെ ഇലയൊക്കെ തിന്നുമ്പോള് സ്വാഭാവികമായി കോഴികള്‍ക്ക് ആവശ്യത്തിന് പ്രോട്ടീന് ലഭിക്കും, അദ്ദേഹം കൂടുതല് വ്യക്തമായി പറ‍ഞ്ഞുതന്നു.\n“എന്നാല് കൂട്ടില് വളര്‍ത്തുന്നവയ്ക്ക് ബ്ലാക് സോള്‍ജിയര് ഫ്ലൈയെ തീറ്റയാക്കി കൊടുക്കാവുന്നതാണ്. ഇതിന് പുറമെ മീന് വളര്‍ത്തുന്നവര്‍ക്ക് ഇത് നല്ലതാണ്. മീന് തീറ്റയ്ക്ക് ചെലവ് കൂടുതലാണ്. പുറമേ നിന്നു വാങ്ങിക്കൊടുക്കുന്ന മീന് ഭക്ഷണത്തിനെക്കാള് പ്രോട്ടീന് ഇതിനുണ്ട്. മീനുകളില് തന്നെ തിലാപ്പിയയ്ക്കാണ് ഇതു കൂടുതല് ഗുണമാകുന്നത്,” പെട്ടെന്നു വളരുന്ന തിലാപ്പിയ പോലുള്ള മീനുകളെ വളര്‍ത്തുന്നവര്‍ക്ക് ഇത് ഗുണകരമാകുമെന്നാണ് പ്രഭാതകുസുമന് കണക്കുകൂട്ടുന്നത്.\nനൂറും ഇരുന്നൂറും കോഴികളെ വളര്‍ത്തുന്നവര്‍ക്കും വലിയതോതില് മീന് വളര്‍ത്തുന്നവര്‍ക്കും ഇതുവഴി തീറ്റച്ചെലവില് കുറഞ്ഞത് ഇരുപത് ശതമാനം തീറ്റ ലാഭിക്കാനാവുമെന്നാണ് അദ്ദേഹം പറയുന്നത്.\n“അടുക്കളമാലിന്യം ഉപയോഗിച്ചു തന്നെ തീറ്റപ്പുഴുക്കളെയുണ്ടാക്കിയെടുക്കാം, അതിനു വേണ്ടി ശ്രമിച്ചിരുന്നു. കുറച്ചുനാള് മുന്‍പ് ഒരു ലോങ് ലീവെടുത്ത് നാട്ടില് പോയിരുന്നു. അന്നാണ് കൊടുങ്ങല്ലൂരിലെ വീട്ടില് തീറ്റപ്പുഴുക്കളെയുണ്ടാക്കിയത്,” അദ്ദേഹം പറഞ്ഞു. ഇതുവഴി അടുക്കളമാലിന്യം ഉപയോഗപ്രദമായ രീതിയില് ഒഴിവാക്കുകയും ചെയ്യാം.\nവലിയ പണച്ചെലവില്ലാതെ ആര്‍ക്കും ചെയ്യാവുന്ന അതിന്‍റെ രീതികള് അദ്ദേഹം വിശദീകരിച്ചതിങ്ങനെ:\n200 ലിറ്റര് ടാങ്ക് (നീലനിറത്തിലുള്ള വീപ്പ ചെറിയ വിലക്ക് കിട്ടും) വാങ്ങുക. ഇതിന് 800 രൂപ ചെലവാകും.\nഈ വീപ്പയ്ക്കുള്ളില് അടുക്കളമാലിന്യങ്ങള് നിക്ഷേപിക്കണം.\nഅതില് ഈച്ചകള് വന്നു മുട്ടയിട്ടുണ്ടാകുന്ന പുഴുക്കളാണ് കോഴികള്‍ക്കും മീനിനുമൊക്കെ നല്‍കേണ്ടത്.\nതീറ്റയുടെ ക്വാളിറ്റി അനുസരിച്ചാണ് വീപ്പയിലെ പുഴുക്കളും വലുതാകുന്നത്.\nപ്രോട്ടീന് കുറഞ്ഞ ചോറ് പോലുള്ള സാധനങ്ങളാണ് കൂടുതല് വീപ്പയില് ഇടുന്നതെങ്കില് പുഴുക്കള്‍ക്ക് അത്ര വലിപ്പമുണ്ടാകില്ല.\nഎന്നാല് പ്രോട്ടീന് കൂടുതലുള്ള ഭക്ഷണാവശിഷ്ടങ്ങളാണ് ഇടുന്നതെങ്കില് പുഴുക്കള് നന്നായി വലുതാകും.\nഅടുക്കളമാലിന്യം ഉപയോഗിച്ച് ഈ തീറ്റപ്പുഴുവിനെയുണ്ടാക്കിയെടുക്കാം. (Image: pixabay.com)\n“നീല വീപ്പ കിടത്തിവയ്ക്കുക. രണ്ട് വശത്തുമായി നാലഞ്ച് ചെറിയ ഹോളുണ്ടാക്കുക. അതിലേക്ക് ഒരു ഇഞ്ചിന്‍റെ പിവിസി പൈപ്പ് കയറ്റി വയ്ക്കണം.\n“ഭക്ഷണാവിശിഷ്ടങ്ങള് ചീയുമ്പോഴുള്ള ദുര‍്ഗന്ധം കുറയ്ക്കാനാണ് ഈ പൈപ്പ് ഘടിപ്പിക്കുന്നത്. ദുര്‍ഗന്ധം ഈ പൈപ്പിലൂടെ മെല്ലെ പോയ്ക്കോളൂം. ഡ്രം പറമ്പിലാകുമല്ലോ വയ്ക്കുന്നത്. സ്ഥലപരിമിതുണ്ടെങ്കില് വീടിനു മുകളില് സ്ഥാപിക്കാവുന്നതാണ്. ഭക്ഷണാവിശിഷ്ടങ്ങളിലേക്ക് ഈച്ചകള് വേഗത്തിലെത്തും,”\nപുഴുക്കളെ വളര്‍ത്തിയെടുക്കുന്ന വിധം പ്രഭാതകുസുമന് കൂടുതല് വിശദമാക്കുന്നു:\nമാലിന്യം ഇടുമ്പോള് വെള്ളം കൂടാതെ നോക്കണം. വെള്ളമുണ്ടെങ്കില് അതൊക്കെയും ടാങ്കിന്‍റെ അടിയില് പോയി കെട്ടിക്കിടക്കും. പുഴുക്കള് ആ വെള്ളത്തില് വീണാല് ചത്തുപോകും.\nഅവശിഷ്ടങ്ങളില് നിന്നൂറി വരുന്ന വെള്ളം ഒഴുക്കി കളയാനുള്ള സൗകര്യവും തുടക്കത്തിലേ ചെയ്തു കൊടുക്കണം.\nഡ്രം കിടത്തിവയ്ക്കുക. കല്ലിന്‍റെ മുകളിലോ മറ്റോ വേണം വെയ്ക്കാന്.\nഭക്ഷണാവശിഷ്ടങ്ങളിലേക്ക് ഉറുമ്പ് കയറി പുഴുക്കളെ കൊല്ലാതിരിക്കാന് ഈ കല്ലിനു ചുറ്റും ഉറുമ്പുപ്പൊടിയോ മണ്ണെണ്ണയോ വെള്ളമോ ഒഴിക്കുക.\nകിടത്തിവെച്ചിരിക്കുന്ന വീപ്പയുടെ താഴെയും ചെറിയൊരു ഹോളിട്ട് കൊടുത്ത് പൈപ്പ് ഘടിപ്പിക്കണം. വീപ്പയില് വീഴുന്ന വെള്ളം (സ്ലറി) ഈ പൈപ്പിലൂടെ പുറത്തേക്ക് കളയാം. കളയണ്ട, ഇതു ശേഖരിച്ചാല് നേര്‍പ്പിച്ചെടുത്ത് ചെടികള് ഒഴിക്കാം.\nപുഴുക്കള് ആ വെള്ളത്തില് വീണാല് ചത്തും പോകും. (Image for representation only: pixabay.com)\nകരിങ്കല് ചീളുകള് വീപ്പയ്ക്കുള്ളില് പരത്തി ഇട്ടു കൊടുക്കണം. അതിന് മുകളില് ചകിരി ഇട്ടു കൊടുക്കണം. ഇതുവെള്ളം വലിച്ചോളൂം.\nവെള്ളം ഇതിലൂടെ ഊറി കരിങ്കല്‍ച്ചീളുകള്‍ക്കിടയിലൂടെ ഊറി പൈപ്പിലൂടെ താഴേക്ക് പോകും. വെള്ളം ഒട്ടും കെട്ടി നില്‍ക്കില്ല.\nഭക്ഷണ വേസ്റ്റുകള് ടാങ്കിനുള്ളില് വിരിച്ചിടണം.\nആറിഞ്ച് കനത്തില് കൂടുതല് വേസ്റ്റ് ഇടരുത്. ഇതില് കാറ്റ് കടക്കുന്ന തരത്തിലായിരിക്കണം. ഭക്ഷണാവിശിഷ്ടങ്ങള് വീണ്ടും ഇട്ടതിന് ശേഷം ചകിരി പാകുക.\nതേങ്ങയുടെ തൊണ്ടാണ് ഉപയോഗിക്കുന്നത്. മടലിന്‍റെ ചകിരി പുറത്തേക്ക് കാണുന്ന തരത്തിലാകണം വയ്ക്കേണ്ടത്.\nഇടയ്ക്ക് മീന്‍കഴുകിയ വെള്ളമൊക്കെ ഇതിനു മുകളില് തളിച്ചു കൊടുക്കാം, മീന് കഴുകിയ വെള്ളമോ മീന് വേസ്റ്റോ കാണുന്നതരത്തിലാകണം ചകിരിയ്ക്ക് മുകളിലിടേണ്ടത്. ഈച്ചകള് വന്നിരിക്കാനാണിത്.\nടാങ്കിനുള്ളില് ഈര്‍പ്പം നിലനിര്‍ത്തണം.\nവെയില് കൊണ്ടാല് പുഴു വളരില്ല. അതുകൊണ്ട് ടാങ്കിന് മുകള് ഭാഗം അടച്ചുവയ്ക്കണം. ചണംച്ചാക്കോ മറ്റോ ഉപയോഗിച്ചാകണം ടാങ്ക് മൂടി വയ്ക്കേണ്ടത്. വെളിച്ചം അകത്തുകടന്നാല് പുഴുക്കള് ആ വീപ്പയുടെ അകത്തേക്ക് പോയിക്കൊണ്ടേയിരിക്കും. അതുതടയാനാണിത്.\nഅഴിച്ചുവിട്ടു വളര്‍ത്തുന്ന കോഴിയാണെങ്കില് പറമ്പില് വച്ചിരിക്കുന്ന ഈ വീപ്പയ്ക്ക് സമീപത്ത് വന്ന് പുഴുക്കളെ കൊത്തിപ്പെറുക്കി തിന്നോളൂം. കൂട്ടിലുള്ളവയാണെങ്കില് പുഴുക്കളെ എടുത്തു കൊടുക്കണം.\nവീപ്പയ്ക്കുള്ളില് ചെയ്തതു പോലെ ചെറിയ ബക്കറ്റില് ചെയ്താല് കോഴിക്കൂടിനുള്ളില് തന്നെ വെച്ചു കൊടുക്കാം. വീപ്പയില് ചെയ്ത പോലെ തന്നെ ബക്കറ്റില് ചെയ്യാം. ബക്കറ്റിന് മുകളില് ഒരു മരക്കഷ്ണമോ മറ്റോ വെച്ച ശേഷം അടപ്പ് വയ്ക്കുക. ആവശ്യമായ വായു അകത്തുകയറാനാണിത്. തണലില് വേണം ഇതു വയ്ക്കാന്, പ്രഭാത കുസുമന് കൂട്ടിച്ചേര്‍ത്തു.\nഇതുകൂടി വായിക്കാം: ഗള്‍ഫിലെ ബാങ്ക് മാനേജര് ജോലിയുപേക്ഷിച്ച് നാട്ടിലെത്തി കൃഷിയിലേക്കിറങ്ങി: പലതരം ചേനകളും അപൂര്‍വ്വമായ കിഴങ്ങുകളും നാടന് വിത്തുകളും സംരക്ഷിക്കുന്ന സമ്മിശ്ര കര്‍ഷകന്\nബിസിനസ് ആയിട്ട് ഇതു ചെയ്യുന്നതിനെക്കുറിച്ച് ആരും പഠനമൊന്നും നടത്തിയിട്ടില്ല. കൂടുതല് വീടുകളില് ചെയ്യുന്നതാണ് ലാഭകരം. വീട്ടിലെ ഭക്ഷണാവിശിഷ്ടങ്ങളുപയോഗിച്ച് ചെയ്യുന്നതു കൊണ്ട് മലിനീകരണവുമുണ്ടാകുന്നില്ല, അദ്ദേഹം വിശദമാക്കുന്നു.\nവാണിജ്യാടിസ്ഥാനത്തില് തീറ്റപ്പുഴുക്കളെയുണ്ടാക്കാന് കൂടുതല് കാശും സാങ്കേതിക വിവരവും വേണ്ടിവരും. പക്ഷേ വലിയ തുക മുടക്കിലായും അതിനുള്ള ലാഭം കിട്ടിയെന്നു വരില്ല. കാരണം ഇന്ത്യയില് ഇതിനുള്ള ടെക്നിക്കല് വിദഗ്ധന്‍മാരില്ല, അദ്ദേഹം മുന്നറിയിപ്പുതരുന്നു.\n“ഇതൊക്കെ ഇന്‍റര്‍നെറ്റില് സെര്‍ച്ച് ചെയ്തൊക്കെയാണ് ഞാന് പഠിച്ചെടുത്തത്. കാലിഫോര്‍ണിയ യൂനിവേഴ്സിറ്റിയുടെ വെബ്സൈറ്റില് ഇത്തരം കാര്യങ്ങളൊക്കെ കുറേയുണ്ടാകും,” ഇത്തരം കാര്യങ്ങളെക്കുറിച്ചും നമ്മുടെ നാടിന്‍റെ കാലാവസ്ഥയ്ക്ക് യോജിക്കുന്ന തരത്തില് എങ്ങനെ ചെയ്യണമെന്നൊക്കെ കര്‍ഷകര്‍ക്ക് പറഞ്ഞുകൊടുക്കാനും അദ്ദേഹം എപ്പോഴും റെഡി.\nകോഴികള്‍ക്ക് പ്രോട്ടീന് ഭക്ഷണം വേറെ നല്‍കേണ്ട കാര്യവുമില്ല (Image: pixabay.com)\n“ഇതിനൊന്നും കമ്മിഷന് വാങ്ങാറില്ലാട്ടോ. ഇങ്ങനെ പറഞ്ഞു കൊടുക്കാനിഷ്ടമാണ്. പ്രത്യേകിച്ച് കൃഷിക്കാര്യങ്ങള്. ആ ഇഷ്ടമാണിപ്പോള് പുതിയൊരു സംരംഭം തുടങ്ങാന് പ്രേരിപ്പിച്ചത്.\n“പ്രഷര് പിടിച്ച ജോലിയാണ് ബാങ്കിലേത്. എനിക്കിഷ്ടമുള്ള ജോലിയും ആയിരുന്നില്ല. 54 വയസായി. ബാങ്ക് റിലേറ്റഡ് ജോലികള് ഫ്രീലാന്‍സായി ചെയ്യാനാകും. അതൊക്കെ ചെയ്യാമല്ലോയെന്നാണ് ആലോചിക്കുന്നത്.\n“വിആര്‍എസ് എടുക്കുന്നതും അതുകൊണ്ടുതന്നെയാണ്. നേരത്തെ പറഞ്ഞില്ലേ.. വിആര്‍എസ് എടുത്തു മാര്‍ച്ചോടു കൂടി നാട്ടിലേക്ക്,” എന്നിട്ട് വേണം പുതിയ കാര്യങ്ങളൊക്കെ തുടങ്ങാനെന്നും അദ്ദേഹം.\nകര്‍ഷകര്‍ക്ക് വേണ്ടിയൊരു യുട്യൂബ് ചാനല് തുടങ്ങാനാണ് അദ്ദേഹത്തിന്‍റെ പദ്ധതി.\n“കര്‍ഷകര്‍ക്കുള്ള ലോണുകള്, മുദ്ര ബാങ്ക് ലോണ്, ലോണിന്‍റെ തിരിച്ചടവ് ഇതേക്കുറിച്ചൊക്കെ ആളുകളോട് യുട്യൂബിലൂടെ പറഞ്ഞുകൊടുക്കാമല്ലോ. കൃഷി വിജയിപ്പിക്കുന്നതിനായുള്ള വിവരങ്ങളും പങ്കുവയ്ക്കും.”\nറൂറല് ബാങ്കിങ്ങിനെക്കുറിച്ചുള്ള വിവരങ്ങള്, ലോണ് സംബന്ധമായ കാര്യങ്ങള്– ഏതു ലോണ്, അതിന്‍റെ പലിശ, ഗുണങ്ങള്, ദോഷമാകുമോ ഇതൊക്കെ പറഞ്ഞുകൊടുക്കാനുള്ള വഴിയായി ആണ് അദ്ദേഹം ഇതിനെ കാണുന്നത്.\nയുട്യൂബ് ചാനലിലൂടെ വരുമാനം നേടാമെന്ന ഉദ്ദേശ്യമൊന്നുമില്ല. “പൈസയോട് എനിക്ക് വല്യ താത്പ്പര്യമൊന്നുമില്ല. രണ്ട് മക്കളേയുള്ളൂ.. മോളും മോനും. മോള് ഡോക്റ്ററും മോന് എന്‍ജിനീയറുമാണ്. അവര്‍ക്ക് വേണ്ടി ഇനി ഞാന് സമ്പാദിച്ചു കൊടുക്കേണ്ട കാര്യമൊന്നുമില്ല.\n“എന്‍റെയൊരു പാഷനാണ് കൃഷി. അതിനോട് ചേര്‍ന്നു നില്‍ക്കുന്ന എന്തെങ്കിലുമൊക്കെ ചെയ്യണമെന്നു തോന്നി. അത്രേയുള്ളൂ.\n“നാട്ടില് കൃഷിയൊക്കെയുണ്ടായിരുന്നു. അതൊക്കെ കണ്ടും ചെയ്തുമാണ് വളര്‍ന്നത്. അച്ഛന് കുറേ പശുക്കളെ വളര്‍ത്തിയിരുന്നു. കൃഷി രക്തത്തിലുള്ളതാണ്. പിന്നെ ജൈവകൃഷിയോട് താല്‍പര്യമുള്ളയാളാണ്.” ജൈവ കൃഷിയെ പ്രോത്സാഹിപ്പിക്കണമെന്നാണ് ആഗ്രഹമെന്നും അദ്ദേഹം പറയുന്നു.\nജൈവ കൃഷിയെ പ്രോത്സാഹിപ്പിക്കണമെന്നാണ് പ്രഭാതകുസുമന്‍റെ ആഗ്രഹം (Image: pixabay.com)\n“നാട്ടില് പച്ചക്കറി കൃഷിയുമുണ്ടായിരുന്നു. ഒന്നും പുറത്ത് നിന്നു വാങ്ങേണ്ടി വന്നിട്ടില്ല.” കൃഷിയോട് കൂടുതല് അടുപ്പിച്ചൊരു സംഭവം കൂടിയുണ്ടെന്നു അദ്ദേഹം ഓര്‍ത്തെടുക്കുന്നു.\n“അന്ന് കാണ്‍പൂര് ബ്രാഞ്ചിലാണ് ജോലി. അവിടെയൊരു സര്‍ദാര് 60 എരുമകളെ വളര്‍ത്തുന്നു.\nനല്ല വിശാലമായ തൊഴുത്ത്. അതിന് മുകളിലാണ് സര്‍ദാറും കുടുംബവും താമസിക്കുന്ന വീട്.\n“ആ വീടിന് മുന്നില് പോയാല് അവിടെ മാടിനെ വളര്‍ത്തുന്നുണ്ടെന്നു ആര്‍ക്കും പറയാനാകില്ല. ഈ സര്‍ദാറിന്‍റെ വീട്ടില് ചാണകമണമൊന്നും ഇല്ല. അത്രയ്ക്ക് വൃത്തിയാണ്. കര്‍ട്ടന് മാറ്റി നോക്കിയാലേ അവിടെയൊരു തൊഴുത്ത് ആണെന്നും എരുമകളുണ്ടെന്നും മനസിലാകൂ.\n“മോള്‍ക്ക് കൊടുക്കാന് നല്ല പാല് അന്വേഷിച്ച് നടന്നപ്പോഴാണ് ഈ സര്‍ദാറിനെക്കുറിച്ച് അറിയുന്നത്. മുറ ഇനത്തില്‍പ്പെട്ട എരുമകളെയാണ് സര്‍ദാര് വളര്‍ത്തുന്നത്. നല്ല വൃത്തിയും വെടിപ്പുമൊക്കെയുള്ള ഇടമാണ്.\n“പാല് സര്‍ദാറിന്‍റെ വീട്ടില് നിന്നു വാങ്ങാന് തീരുമാനിച്ചു. പക്ഷേ പ്രശ്നമെന്താണെന്നു വച്ചാല് പാലിന് രാവിലെ തന്നെ പോകണം. ഏഴു മണി കഴിഞ്ഞാല് പിന്നെ പാല് കിട്ടില്ല. തീര്‍ന്നു പോകും. പത്തറുപത് എരുമകളുടെ പാല് അത്ര വേഗത്തിലാണ് തീരുന്നത്.\n“നല്ല ക്വാളിറ്റി, വൃത്തി ഇങ്ങനെയുള്ള ഒരു തൊഴുത്തും നമ്മുടെ നാട്ടില് ഞാന് കണ്ടിട്ടില്ല. ഇതൊക്കെ കണ്ട് കൃഷി ചെയ്യണമൊന്നൊക്കെ തോന്നിയെങ്കിലും ജോലിയ്ക്കിടെ ഇതൊന്നും സാധിക്കില്ലായിരുന്നു,” പ്രഭാത കുസുമന് ആഗ്രഹങ്ങള് പങ്കുവെക്കുന്നു. അദ്ദേഹത്തിന്‍റെ അടുത്ത ബന്ധുക്കള്‍ക്കും സഹോദരങ്ങള്‍ക്കും നാട്ടില് ഇപ്പോഴും കൃഷിയൊക്കെയുണ്ട്.\nപ്രിയയാണ് അദ്ദേഹത്തിന്‍റെ ഭാര്യ. മകന് അനിരുദ്ധും മകള് ഡോ.പ്രതിഭയും.


പോപ്പിംഗ് ക്രീസിന് പുറത്താണ് സച്ചിന് നില്‍ക്കാറുള്ളത്, എന്നിട്ടും സച്ചിന് കൂടുതല് സമയം ലഭിച്ചു - Express Kerala\nസിഡ്‌നി: താന് നേരിട്ടുള്ളതില് ഏറ്റവും മികച്ച ബാറ്റ്‌സ്മാന് ഇന്ത്യയുടെ സച്ചിന് ടെന്‍ഡുല്‍ക്കറാണെന്ന് ഓസീസ് പേസര് ബ്രെറ്റ് ലീ.മറ്റ് ബാറ്റ്‌സ്മാന്‍മാരെ അപേക്ഷിച്ച് പന്തുകള് കളിക്കാന് സച്ചിന് എപ്പോഴും അധികസമയം ലഭിച്ചിരുന്നു. പോപ്പിംഗ് ക്രീസിന് പുറത്താണ് പലപ്പോഴും സച്ചിന് നില്‍ക്കാറുള്ളത്. എന്നിട്ടും പന്തുകള് കളിക്കുമ്പോള് സച്ചിന് അധികസമയം ലഭിക്കുന്നതായി തോന്നിയിട്ടുണ്ട്. മാത്രമല്ല, ലോകത്തിലെ ഏറ്റവും മികച്ച ബൗളര്‍മാര്‍ക്കെതിരെയും ടീമുകള്‍ക്കെതിരെയുമാണ് സച്ചിന് കളിച്ചത്. അതുകൊണ്ടുതന്നെ എന്റെ അഭിപ്രായത്തില് ലോകത്തിലെ ഏറ്റവും മികച്ച ബാറ്റ്‌സ്മാന് സച്ചിനാണെന്ന് ലീ പറഞ്ഞു.\nസച്ചിന് ടെന്‍ഡുല്‍ക്കറെ കൂടാതെ വിന്‍ഡീസ് ബാറ്റിംഗ് ഇതിഹാസം ബ്രയാന് ലാറയെയും ദക്ഷിണാഫ്രിക്കന് ഓള് റൗണ്ടര് ജാക് കാലിസ് എന്നിവരെക്കുറിച്ചും ബ്രെറ്റ് ലീ മനസ്സു തുറന്നു. സിംബാബ്വെ മുന് താരം പോമി ബാംഗ്വയുമൊത്തുള്ള വീഡിയോ ചാറ്റിലാണ് ബ്രെറ്റ് ലീ മൂവരെയുംക്കുറിച്ചുള്ള വിലയിരുത്തല് നടത്തിയത്.\nവെസ്റ്റ് ഇന്‍ഡീസ് ബാറ്റിംഗ് ഇതിഹാസം ബ്രയാന് ലാറയെക്കുറിച്ചും ലീ മനസുതുറന്നു. ലാറക്കെതിരെ പന്തെറിയുക ഏറെ ബുദ്ധുമുട്ടാണ്. കാരണം ഒരേസ്ഥലത്ത് നിങ്ങള് ആറ് പന്തുകള് എറിഞ്ഞാല് ആറ് ഇടത്തേക്ക് സിക്‌സര് പായിക്കാന് ലാറക്ക് കഴിവുണ്ടായിരുന്നുവെന്നും ലീ പറഞ്ഞു. ഗാരി സോബേഴ്‌സിന്റെ കളി ഞാന് കണ്ടിട്ടില്ല. ടിവിയില് ഹൈലൈറ്റ്‌സുകള് മാത്രമാണ് കണ്ടിട്ടുള്ളത്. അതുകൊണ്ടുതന്നെ ഞാന് കണ്ടിട്ടുള്ളതിലും എതിരെ കളിച്ചിട്ടുള്ളതിലും കംപ്ലീറ്റ് ക്രിക്കറ്റര് കാലിസാണെന്ന് പറയാനാവും. ബാറ്റ്‌സ്മാനായും ബൗളറായും തിളങ്ങുന്നതിനൊപ്പം സ്ലിപ്പില് ഗംഭീര ക്യാച്ചുകളും കാലിസ് കൈക്കുള്ളിലാക്കുമായിരുന്നുവെന്നും ലീ പറഞ്ഞു\nമണിയന്‍പിള്ള രാജുവിന്റെ മകന് സച്ചിന്റെ വിവാഹം; ആശംസകള് നേര്‍ന്ന് താരങ്ങള്\nഫാന് ബോയ് സന്തോഷം പങ്കുവച്ച് ടൊവിനൊ; വൈറലായി ഫോട്ടോ


rimi tomy Archives - RashtraDeepika\nറിമി ടോമി വീണ്ടും വിവാഹിതയാവുന്നു ? വരന് സിനിമ മേഖലയില് നിന്നു തന്നെയുള്ള ആള് എന്ന് സൂചന…\nMonday April 25, 2022 Monday April 25, 2022 Rashtra Deepika\nമലയാളികളുടെ പ്രിയപ്പെട്ട ഗായികയാണ് റിമി ടോമി. നിരവധി ഗാനങ്ങളിലൂടെ മലയാളികളുടെ മനംകവര്‍ന്ന റിമി നടി, അവതാരക എന്നീ നിലകളിലും കഴിവു തെളിയിച്ചിട്ടുണ്ട്. നിരവധി സൂപ്പര്‍ഹിറ്റ് ഗാനങ്ങള് ആലപിച്ചിട്ടുള്ള റിമി സോഷ്യല് മീഡിയകളിലും ഏറെ സജീവമാണ്. തന്റെ വിശേഷങ്ങളും ഫോട്ടോ ഷൂട്ടുകളും ഒക്കെ റിമി ആരാധകരുമായി പങ്കുവെയ്ക്കാറുണ്ട്. സ്വകാര്യ ടെലിവിഷന് ചാനലിലെ പരിപാടിയിലെ ജഡ്ജ് കൂടിയാണ് റിമി ടോമി. വര്‍ക്ക് ഔട്ട് ഫോട്ടോകള് സോഷ്യല് മീഡിയയില് പങ്കുവയ്ക്കുന്ന റിമി ടോമി ആരോഗ്യത്തില് കാട്ടുന്ന ശ്രദ്ധയെ കുറിച്ച് ആരാധകര് ചര്‍ച്ച ചെയ്യാറുണ്ട്. വര്‍ഷങ്ങളായി മലയാളികള്‍ക്ക് അറിയാവുന്ന റിമി ടോമിയുടെ ഫിറ്റ്നെസിന്റെ രഹസ്യം എന്താണെന്നും ആരാധകര് ചോദിക്കാറുണ്ട്. മീശമാധവന് എന്ന ചിത്രത്തിലെ ചിങ്ങമാസം വന്നു ചേര്‍ന്നാല് ആണ് റിമി ടോമിയുടെ ആദ്യത്തെ ഹിറ്റ് ഗാനം. ബല്‍റാം വേഴ്സസ് താരാദാസെന്ന ചിത്രത്തിലൂടെ സ്വന്തം വേഷത്തില് തന്നെ വെള്ളിത്തിരയിലുമെത്തി. കണ്ണന് താമരക്കുളം സംവിധാനം ചെയ്ത…\nAll News, Today’S SpecialMARRIAGE, rimi tomyLeaveacomment\n‘ചിങ്ങമാസം വന്നുചേർന്നപ്പോൾ’..! ഒത്തിരിപ്പേർ പാടി; ഞാനും പാടിനോക്കി; ഇറങ്ങാന് നേരം വണ്ടിക്കൂലി എന്ന പോലെ കൈയിൽ കിട്ടിയ ആതുക ആദ്യ പ്രതിഫലമായിരുന്നെന്ന് റിമി ടോമി\nMonday April 18, 2022 Monday April 18, 2022 Rashtra Deepika\nസിനിമയില് ആദ്യമായി പാടിയ ചിങ്ങമാസം എന്ന പാട്ട് പാടാന് വേണ്ടി നാദിര്‍ഷിക്ക ആണ് ആദ്യം വിളിച്ചത്. ആ സമയത്ത് ഞാന് ഗള്‍ഫില് ആദ്യമായി പരിപാടി അവതരിപ്പിക്കാന് പോയതാണ്. അന്ന് മൊബൈല് ഫോണ് ഇല്ലാത്തതുകൊണ്ട് എയ്ഞ്ചല് വോയ്‌സ് എന്ന ഗ്രൂപ്പിന്‍റെ മാനേജരെ വിളിച്ച് ആണ് സിനിമയില് പാടാന് ഒരു അവസരം ഉണ്ടെന്ന് നാദിര്‍ഷിക്ക എന്നോട് പറയുന്നത്. നാട്ടിലെത്തിയാല് ഉടന് ലാല് ജോസിനെ പോയി കാണണം എന്നും പറഞ്ഞിരുന്നു. അങ്ങനെ പപ്പയെയും കൂട്ടി കൊച്ചിയില് പോയി ലാല് ജോസ് സാറിനെ കണ്ടു. സിനിമയില് ഒരു മെലഡിയും ഒരു ഫാസ്റ്റ് നമ്പറും ആണ് പാടേണ്ടത്. ശബ്ദം അദ്ദേഹത്തിന് ഇഷ്ടമായെങ്കിലും ഞാനല്ല വിദ്യാസാഗര് ആണ് തീരുമാനം എടുക്കേണ്ടത് എന്ന് പറഞ്ഞു. അങ്ങനെ ചെന്നൈയില് പോയി വിദ്യാജിയുടെ മുന്നില് ഓഡിഷന് ഇരുന്നു. ഈ പാട്ട് സിനിമയില് വരുമോ എന്നൊന്നും ഉറപ്പില്ലായിരുന്നു. മാത്രമല്ല എന്നെക്കാള് മുന്‍പ്…\nToday’S Specialrimi tomyLeaveacomment\nമലയാളികളുടെ പ്രിയ ഗായികയും അവതാരകയും അഭിനേത്രിയുമാണ് റിമി ടോമി. ഇപ്പോള് സോഷ്യല് മീഡിയയിലും റിമി സജീവമാണ്. സ്വന്തം വിശേഷങ്ങളും കുടുംബവിശേഷവുമെല്ലാം പങ്കുവെയ്ക്കുന്ന ഒരു യൂട്യൂബ് ചാനലും താരത്തിനുണ്ട്. യോഗയും പാചകവുമെല്ലാം താരം ചാനലിയൂടെ ആരാധകരുമായി പങ്കുവെയ്ക്കുന്നു. റിമിയുടെ അമ്മ റാണി ടോമിയുടെ ക്ലാസിക്കല് നൃത്ത വിഡിയോയാണ് ഇപ്പോള് വൈറലായിരിക്കുന്നത്. ഒന്നര മിനിട്ടോളം ദൈര്‍ഘ്യമുള്ള വിഡിയോയാണിത്. റിമിയുടെ അനിയത്തി റീനു ടോമിയാണ് യൂ ട്യൂബ് ചാനലില് വിഡിയോ പോസ്റ്റ് ചെയ്തിരിക്കുന്നത്. നിരവധി പേരാണ് റാണിക്ക് അഭിനന്ദനവുമായി രംഗത്തെത്തിയിരിക്കുന്നത്. ഈ പ്രായത്തിലും ഇത്ര ഊര്‍ജത്തോടെയും പ്രസരിപ്പോടെയും നൃത്തം അഭ്യസിക്കുകയും അവതരിപ്പിക്കുകയും ചെയ്യുന്ന റാണി ടോമി വലിയ പ്രചോദനമാകുന്നു എന്നൊക്കെയാണ് പ്രേക്ഷകരുടെ അഭിപ്രായ പ്രകടനങ്ങള്. ഇനിയും ഇത്തരം പ്രകടനങ്ങള് പ്രതീക്ഷിക്കുന്നു എന്നും കമന്റുകളുണ്ട്. നേരത്തേയും റാണിയുടെ നൃത്ത വിഡിയോകള് റിമി ടോമിയും സഹോദര ഭാര്യയും നടിയുമായ മുക്തയും സമൂഹമാധ്യമങ്ങളില് പങ്കുവച്ചിട്ടുണ്ട്. റാണി…\nAll News, Today’S Specialdance, rimi tomyLeaveacomment\nഅറിഞ്ഞിരുന്നില്ല ഉണ്ണീ ആരും പറഞ്ഞില്ല ! തന്നേക്കാള് തന്നെ മനസ്സിലാക്കിയത് വിധു പ്രതാപെന്ന് റിമി ടോമി; താരം പറയുന്നതിങ്ങനെ…\nഗായികയായാണ് മലയാളികളുടെ മനസ്സില് കൂടുകൂട്ടിയതെങ്കിലും അവതാരക, റിയാലിറ്റി ഷോ ജഡ്ജ്, സിനിമ നടി എന്നീ നിലകളിലും തിളങ്ങുന്ന താരമാണ് റിമി ടോമി. എനര്‍ജിയാണ് റിമിയുടെ മെയിന് എന്നാണ് ആരാധകര് പറയുന്നത്. മീശമാധവന് എന്ന ലാല് ജോസ് ചിത്രത്തിലെ ചിങ്ങമാസം… എന്ന പാട്ടുപാടിയാണ് റിമി പിന്നണി ഗാന രംഗത്തേക്ക് എത്തുന്നത്. പിന്നീട് നിരവധി സിനിമകളില് എണ്ണം പറഞ്ഞ നിരവധി ഹിറ്റ് ഗാനങ്ങള് പാടി. ഇതിനിടെ അവതാരകയായി മിനിസ്‌ക്രീനിലേക്കും റിമി എത്തി. മലയാളത്തിലെ പല സ്ഥിരം അവതാരകമാരേയും വെല്ലുന്ന സ്വീകാര്യതയായിരുന്നു റിമിയ്ക്ക് ലഭിച്ചത്. സാക്ഷാല് ഷാരൂഖ് ഖാനെ വരെ റിമി ചോദ്യം ചോദിച്ച് കുടുക്കിയിട്ടുണ്ട്. പിന്നീട് താരം സിനിമയിലുമെത്തി. തിങ്കള് മുതല് വെള്ളിവരെ എന്ന ചിത്രത്തില് നായികയായിരുന്നു റിമി. ഇപ്പോള് മിനി സ്‌ക്രീനില് സൂപ്പര് ഫോര് എന്ന റിയാലിറ്റി ഷോയിലെ വിധി കര്‍ത്താവായി തിളങ്ങി നില്‍ക്കുകയാണ് റിമി. സോഷ്യല് മീഡിയയിലും…\nAll News, Today’S Specialrimi tomy, vidhu prathapLeaveacomment\nഗായിക,നടി,അവതാരക എന്നീ നിലകളില് മലയാളത്തില് തിളങ്ങി നില്‍ക്കുന്ന താരമാണ് റിമി ടോമി. നിരവധി സൂപ്പര്‍ഹിറ്റ് ഗാനങ്ങള് മലയാളികള്‍ക്ക് സമ്മാനിച്ചിട്ടുള്ള റിമി മിനി സ്‌ക്രീനിലും സജീവ സാന്നിധ്യമാണ്. സോഷ്യല് മീഡിയകളിലും ഏറെ സജീവമായ റിമി തന്റെ പുതിയ ചിത്രങ്ങളും വിശേഷങ്ങളും ഒക്കെ ആരാധകര്‍ക്കായി പങ്കുവെയ്ക്കാറുണ്ട്. ഇപ്പോഴിതാ തന്റെ കുട്ടിക്കാലത്തെ ഒരു അപൂര്‍വ ചിത്രം പങ്കുവെച്ച് രംഗത്ത് എത്തിയിരിക്കുകയാണ് റിമി ടോമി. മുന്‍പ് ഒരിക്കല് റിമി ടോമിയുടെ സ്വദേശമായ പാലായില് നടന്ന ഒരു പൊതുചടങ്ങില് താരം പാട്ടു പാടുന്നതിന്റെ ചിത്രമാണ് സോഷ്യല് മീഡിയകളില് വൈറലാകുന്നത്. കുട്ടിപ്പാവാടയണിഞ്ഞ് കയ്യില് ബുക്ക് പിടിച്ച് അതില് നോക്കി പാട്ടു പാടാന് നില്‍ക്കുന്ന റിമിയാണ് ചിത്രത്തിലുള്ളത്. അന്ന് ആ പരിപാടിയില് നടന് ജഗദീഷ് ആണ് മുഖ്യാതിഥിയായി എത്തിയത്. താന് ആദ്യമായി കാണുന്ന സിനിമ താരം ജഗദീഷ് ആണെന്നും റിമി ചിത്രത്തിനൊപ്പം കുറിച്ചു. റിമിയുടെ കുറിപ്പ് ഇങ്ങനെ…\nAll News, Today’S Specialold, rimi tomy, singerLeaveacomment\nപെരുത്ത സന്തോഷമുണ്ട് ! റോയ്‌സ് രണ്ടാമത് വിവാഹം കഴിച്ചതില് താന് അതീവ സന്തോഷവതിയെന്ന് തുറന്നു പറഞ്ഞ് റിമി ടോമി…\nഗായിക,അഭിനേത്രി,അവതാരക എന്നിങ്ങനെ വിവിധ റോളുകളില് മലയാളത്തില് നിറഞ്ഞു നില്‍ക്കുന്ന താരമാണ് റിമി ടോമി. രസകരമായ സംസാരവും നിഷ്‌കളങ്കമായ പെരുമാറ്റവുമാണ് റിമിയെ ആളുകളുടെ പ്രിയങ്കരിയാക്കുന്നത്. അതു കൊണ്ടു തന്നെ റിമിയുടെ വിശേഷങ്ങള് അറിയാന് മലയാളി പ്രേക്ഷകര്‍ക്ക് എന്നും വലിയ താല്പര്യമാണ്. സോഷ്യല് മീഡിയയില് താരം സജീവമാണ്. ഈയിടെ ഒരു യൂട്യൂബ് ചാനലും താരം തുടങ്ങി. എന്നാല് റിമിടോമിയുടെ ദാമ്പത്യജീവിതം അത്ര സുഖകരമായിരുന്നില്ല. 2008 ല് ആയിരുന്നു റിമി ടോമിയും റോയ്‌സും തമ്മിലുള്ള വിവാഹം നടന്നത്. എന്നാല് നീണ്ട പതിനൊന്ന് വര്‍ഷങ്ങള്‍ക്ക് ശേഷം 2019ല് റിമിയും റോയ്‌സും പരസ്പര സമ്മതത്തോടെ വേര്‍പിരിയുകയായിരുന്നു. വിവാഹത്തിന് ശേഷവും റിമി ടോമി അഭിനയ രംഗത്തും അവതരണ മേഖലയിലും ഗാനാലാപന മേഖലയിലും സജീവമായിരുന്നു. അതിനെല്ലാം ഏറ്റവും കൂടുതല് പിന്തുണ നല്‍കുന്നത് റോയ്‌സ് ആണ് എന്ന് താരം എടുത്ത് പറയുകയും ചെയ്തിരുന്നു. എന്നിട്ടും പതിനൊന്നു വര്‍ഷങ്ങള്‍ക്കു ശേഷം…\nAll News, Today’S Specialex hubby, rimi tomy, royseLeaveacomment\nമലയാളികളുടെ ഇഷ്ടതാരമാണ് ഗായികയും അവതാരകയും അഭിനേത്രിയുമായ റിമി ടോമി. സോഷ്യല് മീഡിയയില് സജീവമായ റിമി തന്റെ എല്ലാക്കാര്യങ്ങളും ആരാധകരുമായി പങ്കുവെയ്ക്കാറുണ്ട്. റിമിയുടെ യൂട്യൂബ് ചാനലിനെക്കുറിച്ചും റിമിയെ കുറിച്ചുമുള്ള നടനും സംവിധായകനുമായ രമേഷ് പിഷാരടിയുടെ ട്രോളാണ് ഇപ്പോള് ഏവരെയും പൊട്ടിച്ചിരിപ്പിക്കുന്നത്. പ്രമുഖ ചാനലിന്റെ റിയാലിറ്റി ഷോയില് വെച്ചാണ് റിമിയെ പിഷാരടി ഗംഭീരമായി ട്രോളിയത്. ഉത്തരേന്ത്യന് സംസ്ഥാനങ്ങളിലേയ്ക്കുള്ള റിമിയുടെ യാത്രകളും യാത്രാവിവരണങ്ങളും എടുത്തു പറഞ്ഞു കൊണ്ടാണ് രമേഷ് പിഷാരടി റിമിയ്ക്ക് പണികൊടുത്തത്. രാജസ്ഥാനിലെ അപൂര്‍വ ജീവികളെയൊക്കെ കാണിച്ചു തരാം എന്നു പറഞ്ഞ് റിമി തന്റെ ചാനലിലൂടെ വീഡിയോകള് പങ്കുവെച്ചിരുന്നു. ഇതിന്റെ ചുവടു പിടിച്ചായിരുന്നു പിഷാരടിയുടെ ട്രോള്. റിമി എന്ന ഒരു അപൂര്‍വ ജീവിയെ കാണിച്ചു തരാം എന്നു പറഞ്ഞ് രാജസ്ഥാനിലെ രണ്ട് കരടികളും ഒരു കുരങ്ങനും യൂട്യൂബ് ചാനല് തുടങ്ങി എന്നും റിമി അവരെ ഷൂട്ട് ചെയ്യുന്നതിന്റെ വീഡിയോ അവര്…\nAll News, Today’S Specialpisharody, rimi tomyLeaveacomment\nWednesday March 3, 2021 Wednesday March 3, 2021 Rashtra Deepika\nഗായിക റിമി ടോമി ഇപ്പോള് നടത്തിയ ഒരു വെളിപ്പെടുത്തല് ആരാധകരെയാകെ ഞെട്ടിച്ചിരിക്കുകയാണ്. മഴവില് മനോരമയിലെ സൂപ്പര് 4ന്റെ വേദിയില് വച്ചാണ് ഗായിക കൗമാര കാലത്തെ പ്രണയത്തെക്കുറിച്ചു വെളിപ്പെടുത്തിയത്. ഒരു പാലാക്കാരന് അച്ചായന് പയ്യനായിരുന്നു പ്രണയകഥയിലെ നായകനെന്നും അയാളെ താന് പ്രേമിക്കുകയല്ല മറിച്ച് അയാള് തന്നെ പ്രേമിക്കുകയായിരുന്നുവെന്നാണ് റിമി പറഞ്ഞത്. പ്രണയത്തെക്കുറിച്ച് റിമി പറഞ്ഞതിങ്ങനെ…’ഹൈസ്‌കൂള് കാലഘട്ടത്തിലാണ് എന്റെ മനസ്സില് ആദ്യമായി പ്രണയം തോന്നിയത്. പാലായില് തന്നെയുള്ള ആളാണ്. അയാള്‍ക്ക് എന്നേക്കാള് അഞ്ചോ ആറോ വയസ്സ് കൂടുതലുണ്ട്. പാട്ടു പാടുന്ന കുട്ടിയായതു കൊണ്ടു തന്നെ ആ നാട്ടിലെ എല്ലാവര്‍ക്കും എന്നെ അറിയാം. ആ പയ്യന് എന്നെ ഇഷ്ടമാണെന്ന് എനിക്കു മനസ്സിലായി. സ്‌കൂളില് നിന്നും തിരിച്ചു വരുമ്പോള് അയാള് എനിക്കെതിരെ വരുമായിരുന്നു. പക്ഷേ അന്നൊക്കെ നേരിട്ടു കണ്ടാല് പോലും മുഖത്തു നോക്കാന് പേടിയായിരുന്നു. അക്കാലം മുതല് ഞാന് പള്ളി ക്വയറില് സജീവമായിരുന്നു.…\nAll News, Today’S Specialrimi tomyLeaveacomment\nപ്രതികരിക്കണമെന്ന് തോന്നാറുണ്ട് എന്നാല് പിന്നീട് നിശബ്ദത പാലിക്കുകയാണ് ചെയ്യുന്നത് ! തന്റെ ജീവിതത്തില് ഏറെ പ്രചോദനം നല്‍കിയ ആ വ്യക്തിയെക്കുറിച്ച് തുറന്നു പറഞ്ഞ് റിമി ടോമി…\nSunday November 1, 2020 Sunday November 1, 2020 Support\nമലയാളികളുടെ പ്രിയ ഗായികയും നടിയും അവതാരകയുമായ റിമി ടോമി ആരോഗ്യകാര്യങ്ങളില് ശ്രദ്ധാലുവാണ്. ഇപ്പോള് റിമിയെ കാണുന്ന ആരും താരത്തിന് ഒരു പത്തു വയസ് കുറഞ്ഞുവെന്നേ പറയൂ. എന്നാല് ഇതിനെല്ലാം റിമി നന്ദി പറയുന്നത് തന്റെ സുഹൃത്തും നടിയുമായ ഭാവനയോടാണ്. ഇരുവരും അടുത്ത സുഹൃത്തുക്കളാണ്. ഇരുവരുമൊന്നിച്ചുള്ള പഴയ ചാനല് അഭിമുഖങ്ങളൊക്കെ രസകരമാണ്. ജീവിത്തതില് തനിക്ക് ഏറ്റവുമധികം പ്രചോദനം തന്നിട്ടുള്ള ഒരു വ്യക്തികൂടിയാണ് ഭാവന എന്നാണ് റിമി പറയുന്നത്. പിന്നണിഗാന രംഗത്തേക്ക് വരുന്ന സമയത്ത് അത്യാവശ്യം തടിയുണ്ടായിരുന്ന റിമി, ഇപ്പോള് തടിയൊക്കെ കുറച്ചു. വ്യായാമവും ഡയറ്റുമാണ് മുഖ്യം. ഇതിന് തന്നെ പ്രചോദിപ്പിച്ചത് ഭാവനയാണെന്ന് റിമി പറയുന്നു. വനിതയ്ക്ക് നല്‍കിയ അഭിമുഖത്തിലാണ് റിമി ഇക്കാര്യം പറഞ്ഞത്. ”ഒന്ന് മെലിഞ്ഞ് നോക്ക് റിമി എന്ന് ഭാവന പറഞ്ഞു. അപ്പോള് എനിക്കും തോന്നി. ഇതുവരെ തടിയുള്ള അനുഭവമല്ലേ അറിയൂ, മെലിഞ്ഞു നോക്കാം എന്ന്. മാത്രമല്ല,…\nToday’S Specialbhavana, rimi tomyLeaveacomment


ലോക്ഡൗണില് ലോക്കായി കേരളം; അനാവശ്യമായി പുറത്തിറങ്ങിയാല് അറസ്റ്റ് - Express Kerala\nതിരുവനന്തപുരം: കൊവിഡ് വ്യാപന സാഹചര്യം കണക്കിലെടുക്കും ടെസ്റ്റ് പോസിറ്റിവിറ്റി നിരക്ക് പത്തില് താഴെയാക്കാനുറപ്പിച്ചും ശനി ഞായര് ദിവസങ്ങളില് പ്രഖ്യാപിച്ച ലോക് ഡൗണില് ആകെ അടഞ്ഞ് കേരളം.\nസമ്പൂര്‍ണ ലോക് ഡൗണില് അനാവശ്യമായി പുറത്തിറങ്ങിയാല് അറസ്റ്റടക്കമുള്ള നടപടികള് പ്രഖ്യാപിച്ച് പൊലീസ് കര്‍ശന പരിശോധനയാണ് സംസ്ഥാന വ്യാപകമായി നടത്തുന്നത്.\nഅനാവശ്യമായി പുറത്തിറങ്ങിയെന്ന് ബോധ്യമായാല് വാഹനങ്ങള് പിടിച്ചെടുക്കുന്നത് അടക്കം നടപടികളിലേക്കും നിയമപാലകര് കടക്കുന്നുണ്ട്. ഇടയ്ക്ക് അയഞ്ഞിരുന്ന പൊലീസ് ഇന്ന് നിരീക്ഷണ സംവിധാനങ്ങളെല്ലാം ശക്തമാക്കി.\nപ്രധാന ജംങ്ഷനുകളിലെല്ലാം കര്‍ശന പരിശോധനയാണ് നടക്കുന്നത്.അവശ്യ സാധനങ്ങള് വില്‍ക്കുന്ന കടകള് മാത്രമാണ് സംസ്ഥാനത്ത് തുറന്നിട്ടുള്ളത്. ഹോട്ടലുകളില് പാഴ്‌സല് പോലുമില്ല. ഹോം ഡെലിവറി മാത്രം. എറണാകുളത്ത് ദേശീയപാതയിലെ പരിശോധനയില് അനാവശ്യ യാത്രക്ക് പുറത്തിറങ്ങിയവരുടെ വാഹനം പൊലീസ് പിടിച്ചെടുത്തു.\nപൊലീസ് മുന്‍കൂര് അനുമതി വാങ്ങിയാണ് നിര്‍മ്മാണ പ്രവര്‍ത്തനങ്ങള് നടക്കുന്നത്. കെഎസ്ആര്‍ടിസി ദീര്‍ഘദൂര സര്‍വ്വീസും രണ്ട് ദിവസത്തേക്ക് നിര്‍ത്തി. ജനം പുറത്തിറങ്ങിയത് ആശുപത്രി കേസുകളടക്കമുള്ള അത്യാവശ്യങ്ങള്‍ക്ക് മാത്രം.\nതലസ്ഥാനത്ത് മറ്റ് ദിവസങ്ങളേക്കാള് തിരക്ക് നന്നേ കുറഞ്ഞു. അറസ്റ്റടക്കമുള്ള നടപടികളിലേക്ക് കടക്കേണ്ടി വന്നില്ല. കൊച്ചിയില് ദേശീയപാതയില് തിരക്ക് കുറവില്ല. പക്ഷെ അത്യാവശ്യക്കാര് മാത്രമാണ് പുറത്തിറങ്ങുന്നതെന്ന് പൊലീസ് ഉറപ്പാക്കുന്നുണ്ട്.\nവടക്കന് കേരളത്തിലും സമാനസ്ഥിതിതന്നെയാണ് നിലവിലുള്ളത്. ഇന്നലെ ഇളവുകള് നല്‍കി തുറന്ന സ്ഥാപനങ്ങളിലെല്ലാം വന് തിരക്കായിരുന്നു സംസ്ഥാന വ്യാപകമായി അനുഭവപ്പെട്ടത്.\nകേസുകള് കുറയുന്നുണ്ടെങ്കിലും സംസ്ഥാനത്ത് ടെസ്റ്റ് പോസിറ്റിവിറ്റി നിരക്ക് കുറയുന്നത് വളരെ പതുക്കെയാണ്. 16 വരെ നീട്ടിയ ലോക്ക്ഡൗണില് തുടര്‍ന്നുള്ള ഇളവുകള്‍ക്ക് ടെസ്റ്റ് പോസിറ്റിവിറ്റി നിരക്ക് വളരെ നിര്‍ണായകമാണ്.\nലോക്ക്ഡൗണ് ഏര്‍പ്പെടുത്താന് ടിപിആര് നോക്കരുതെന്ന് പ്രതിപക്ഷ നേതാവ്\nസംസ്ഥാനത്തെ ലോക്ഡൗണ് അശാസ്ത്രീയം; വ്യാപാരികള് ഹൈക്കോടതിയില്\nവയനാടിലെ കര്‍ഷകര്‍ക്ക് മൊറട്ടോറിയം അനുവദിക്കണമെന്നാവശ്യപ്പെട്ട് രാഹുല്‍ഗാന്ധിയുടെ കത്ത്


കാമുകന്റെ സ്വകാര്യ ഭാഗങ്ങളുടെ സെൽഫി മൊബൈലിൽ; കാമുകിയ്ക്കു സംശയം: യുവാവ് ലിംഗം സ്വയം മുറിച്ചു; യുവാവ് ഗുരുതരാവസ്ഥയിൽ | Daily Indian Herald\nകാമുകന്റെ സ്വകാര്യ ഭാഗങ്ങളുടെ സെൽഫി മൊബൈലിൽ; കാമുകിയ്ക്കു സംശയം: യുവാവ് ലിംഗം സ്വയം മുറിച്ചു; യുവാവ് ഗുരുതരാവസ്ഥയിൽ\nലണ്ടൻ: കാമുകന്റെ ഫോൺ പരിശോധിച്ച കാമുകിയ്ക്കു ലഭിച്ചത് കാമുകന്റെ സ്വകാര്യ ഭാഗങ്ങളുടെ സെൽഫികൾ. കാമുകിയ്ക്കു സംശയം കലശലായി. കാമുകനു അവിഹിത ബന്ധമുണ്ടെന്ന സംശയം മൂത്ത് ഇരുവരും തമ്മിൽ കൂട്ട അടിയിലായി കാര്യങ്ങൾ. ഒടുവിൽ കാ്മുകൻ കത്തിയെടുത്ത് ലിംഗം മുറിച്ചു.ഗുരുതരാവസ്ഥയിലായ കാ്മുകനെ കാമുകി തന്നെ ആശുപത്രിയിൽ എത്തിച്ചു.\nലണ്ടനിലെ വെസ്റ്റ്മിസ്റ്റർ കൗണ്ടിയിൽ കഴിഞ്ഞ ആഴ്ചയായിരുന്നു സംഭവങ്ങൾ. വെസ്റ്റ്മിസ്റ്റർ യൂണിവേഴ്‌സിറ്റിയിലെ വിദ്യാർഥികളായ കമിതാക്കളാണ് തമ്മിലടിച്ചതും ലിംഗം മുറിച്ചതും. സംഭവം വിവാദമായി പൊലീസ് കേസെടുത്തെങ്കിലും ഇരുവരുടെയും പേരും വിശദാംശങ്ങളും പുറത്തു വിട്ടിട്ടില്ല. കുറ്റകൃത്യത്തിൽ പങ്കാളികളായെന്നതിന്റെ പേരിൽ ഇരുവർക്കുമെതിരെ പൊലീസ് കേസെടുത്ത് അന്വേഷണം ആരംഭിച്ചിട്ടുണ്ട്.\nകാമുകന്റെ വീട്ടിൽ സ്ഥിരമായി കാമുകി എത്തുമായിരുന്നു. കഴിഞ്ഞ രണ്ടു ദിവസം വൈകിട്ട് കാമുകി എത്തിയപ്പോൾ കാമുകൻ സ്ഥലത്തുണ്ടായിരുന്നില്ല. വീട്ടിലിരുന്ന മൊബൈൽ ഫോൺ പരിശോധിച്ചപ്പോൾ ഇതിൽ കാമുകന്റെ സ്വകാര്യ ഭാഗങ്ങളുടെ സെൽഫിയുണ്ടായിരുന്നു. എന്നാൽ, ഇത് സംബന്ധിച്ചു കാമുകി ചോദിച്ചെങ്കിലും കൃത്യമായ മറുപടി നൽകാൻ കാമുകൻ തയ്യാറായില്ല. ഒടുവിൽ കാമുകി കാമുകനു നേരെ തോക്ക് ചൂണ്ടി. ഇതോടെ നിയന്ത്രണം നഷ്ടമായ കാമുകൻ മേശപ്പുറത്തരുന്ന കത്തിയെടുത്ത് സ്വന്തം ലിംഗം അറിത്തു മാറ്റി. ഇതോടെ ആശങ്കയിലായ കാമുകി ആംബുലൻസ് വിളിച്ച് കാമുകനെ ആസുപത്രിയിൽ എത്തിച്ചു. എന്നാൽ, കാമുകൻ ആശുപത്രിയിൽ എത്തിയതോടെ പൊലീസും സ്ഥലലത്തെത്തി. സംഭവത്തിൽ കേസെടുത്തു.


India too withdraws Boeing 737 | ഇൻഡോനേഷ്യക്ക് പിന്നാലെ എത്യോപ്യൻ വിമാനവും ആകാശത്തുവച്ച് തീപിടിച്ച് തകർന്നതോടെ ബോയിങ് 737 വിമാനങ്ങളുടെ സർവീസ് അവസാനിപ്പിച്ച് ലോകമെങ്ങും ഉള്ള വിമാനക്കമ്പനികൾ; ബ്രിട്ടനും യൂറോപ്യൻ യൂണിയനും നിരോധിച്ചതോടെ ഇന്ത്യയും വിമാനം തിരിച്ചുവിളിച്ച് സേവനം അവസാനിപ്പിച്ചു: അമേരിക്കൻ വിമാന കമ്പനി നേരിടുന്നത് വമ്പൻ വെല്ലുവിളി - MarunadanMalayalee.com\nMarch 13, 201910:40 AM IST Permalink\nന്യൂഡൽഹി: കഴിഞ്ഞദിവസം അഡിസ് അബാബയിൽ നിന്ന് നെയ്‌റോബിയിലേക്ക് പോയ ബോയിങ് മാക്‌സ് 737 വിമാനം തകർന്നതോടെ ലോകമെമ്പാടുമുള്ള രാജ്യങ്ങൾ ഈ വിമാനത്തിന് നിരോധനം ഏർപ്പെടുത്തുന്നു. ബ്രിട്ടനും യൂറോപ്യൻ യൂണിയനും നിരോധനം ഏർപ്പെടുത്തിയതിന് പിന്നാലെ എയർ ഇന്ത്യയും ഈ വിമാനം ഉപയോഗിച്ചുള്ള സർവീസുകൾ നിർത്തിവച്ചിരിക്കുകയാണ്.\nഅഞ്ച് മാസത്തിനിടെ രണ്ട് അപകടങ്ങൾ നടന്നതാണ് അമേരിക്കൻ കമ്പനിയായ ബോയിംഗിന്റെ മാക്‌സ് 737 വിമാനത്തിന് തിരിച്ചടിയായത്. ഇന്ത്യയും വിമാനം പിൻവലിക്കുന്നതായി സിവിൽ ഏവിയേഷൻ മന്ത്രാലയമാണ് അറിയിച്ചത്. അഞ്ച് മാസത്തിനിടെ രണ്ട് വൻ അപകടങ്ങൾ നടന്ന സാഹചര്യത്തെ ആശങ്കയോടെയാണ് കാണുന്നതെന്ന് ഇന്ത്യ അറിയിച്ചു. ഇന്ത്യയിൽ സ്‌പൈസ് ജെറ്റും ജെറ്റ് എയർവേയ്‌സും മാക്‌സ് 737 ഉപയോഗിച്ച് സർവീസ് നടത്തുന്നുണ്ട.\nയാത്രക്കാരുടെ സുരക്ഷയാണ് എറ്റവും വലുതെന്നും ലോകരാജ്യങ്ങളിൽ പലതും ആവശ്യപ്പെടുന്നത് പോലെ സുരക്ഷാമാനദണ്ഡങ്ങൾ പരിഷ്‌കരിക്കണമെന്നും വിമാന നിർമ്മാതാക്കളോട് ഇന്ത്യ ആവശ്യപ്പെട്ടു. സിവിൽ ഏവിയേഷൻ വകുപ്പ് മന്ത്രി സുരേഷ് പ്രഭു വിമാനക്കമ്പനികളുടെ അടിയന്തിര യോഗം വിളിക്കുകയും സുരക്ഷാസംവിധാനങ്ങൾ വിലയിരുത്തുകയും ചെയ്തിട്ടുണ്ട.\nഞായറാഴ്ച എത്യോപ്യയിലെ ആഡിസ് ആബ വിമാനത്താവളത്തിൽ നിന്നും 157 യാത്രക്കാരുമായി പറന്നുയർന്ന വിമാനം നിമിഷങ്ങൾക്കകം തകർന്ന് വീഴുകയായിരുന്നു. കഴിഞ്ഞ ഒക്ടോബറിൽ ഇൻഡോനേഷ്യയിലെ ജക്കാർത്തയ്ക്ക് സമീപം ജാവ കടലിൽ ലയൺ എയർവേയ്‌സിന്റെ ബോയിങ് 737 മാക്‌സ് 8 വിമാനം തകർന്നു വീണ് 189 പേർ മരിച്ചിരുന്നു. സാങ്കേതികത്തകരാറായിരുന്നു അന്ന് തകർച്ചയുടെ കാരണമായി വിലയിരുത്തിയിരുന്നത്. എത്യോപ്യൻ വിമാനത്തിന്റെ തകർച്ചയുടെ കാരണവും ഇതു തന്നെയാകാമെന്ന് കണക്കാക്കപ്പെടുന്ന സാഹചര്യത്തിലാണ് ഇന്ത്യയടക്കമുള്ള ലോകരാജ്യങ്ങളുടെ തീരുമാനം വന്നിരിക്കുന്നത്. എത്യോപ്യയിൽ തകർന്നു വീണ വിമാനത്തിന്റെ ബ്ലാക്‌ബോക്‌സ് പരിശോധിച്ചു വരികയാണ്.\nസിംഗപ്പോർ, ഓസ്‌ട്രേലിയ, മലേഷ്യ, ഒമാൻ, ചൈന, ദക്ഷിണകൊറിയ, മംഗോളിയ തുടങ്ങിയ രാജ്യങ്ങളും ബോയിങ് 737 മാക്‌സ് വിമാനങ്ങൾക്ക് താൽക്കാലിക നിരോധനം ഏർപ്പെടുത്തിയിരുന്നു. ഇതിന് പിന്നാലെ ബ്രിട്ടനും യൂറോപ്യൻ യൂണിയനും ഇത്തരത്തിൽ ഈ വിമാനം തിരിച്ചുവിളിച്ചതോടെയാണ് ഇന്ത്യയും ആ പാതയിലേക്ക് നീങ്ങിയത്. ഇന്നലെ ചൈന ഒറ്റയടിക്ക് നൂറ് വിമാനങ്ങളാണ് നിലത്തിറക്കിയത്.\nലോകത്ത് ഓരോ രാജ്യങ്ങളും നിരോധനം ഏർപ്പെടുത്തിയതിന് പിന്നാലെയാണ് യുകെയും ഇങ്ങനെ വിമാനം വേണ്ടെന്ന് തീരുമാനിച്ചത് ഇതോടെ യുകെയിൽ നിന്ന് പറന്നുയർന്ന ടർക്കിഷ് എയർലൈൻസിന്റെ രണ്ട് വിമാനങ്ങൾ തിരിച്ചുവിളിച്ചു. യൂറോപ്യൻ യൂണിയൻ രാജ്യങ്ങളായ ജർമ്മനി, ഫ്രാൻസ്, അയർലണ്ട് തുടങ്ങിയ രാജ്യങ്ങളും ബ്രിട്ടന്റെ പാത പിൻതുടർന്നു. ഇതോടെ യൂറോപ്യൻ യൂണിയൻ ഏവിയേഷൻ ഏജൻസി എല്ലാ 737 മാക്‌സ് എട്ട്, ഒമ്പത് മോഡലുകളും പിൻവലിക്കുന്നതായി അറിയിച്ചു.\nഇതോടെ അമേരിക്കൻ കമ്പനി വലിയ പ്രതിസന്ധിയിലാണ്. ലോകമെമ്പാടും മിക്ക വിമാനക്കമ്പനികളും ഈ വിമാനങ്ങൾ വാങ്ങിക്കൂട്ടിയിട്ടുണ്ട്. പുതിയ നിരോധനത്തിന്റെ പശ്ചാത്തലത്തിൽ യുഎസ് റെഗുലേറ്റേഴ്‌സ് ബോയിംഗിനോട് ഈ ജെറ്റ് വിമാനത്തിന് അടിയന്തിരമായി വേണ്ട സുരക്ഷാ പരിഷ്‌കരണങ്ങൾ വരുത്താൻ നിർദ്ദേശിച്ചിരിക്കുകയാണ്.\nപൈലറ്റിന് പോലും തിരിച്ചറിയാത്ത പ്രശ്‌നം\nപൈലറ്റിന് പോലും തിരിച്ചറിയാത്ത ഒരു പ്രശ്‌നം വിമാനത്തിന് ഉണ്ടെന്നാണ് പുതിയ ബോയിങ് അപകടവുമായി ബന്ധപ്പെട്ട് പുറത്ത് വന്ന റിപ്പോർട്ടുകൾ. ആറ് മാസത്തിനുള്ളിൽ ബോയിംഗിന്റെ ഒരേ മോഡലിന് ഏകദേശം സമാനമായ രീതിയിൽ രണ്ട് അപകടങ്ങൾ നടന്നു. അതിലെ സാങ്കേതിക പ്രശ്‌നങ്ങളാണ് അന്താരാഷ്ട്ര മാധ്യമങ്ങൾ ചർച്ച ചെയ്യുന്നത്. വിമാനത്തിന്റെ ഡിസൈനിൽ തന്നെ പ്രശ്‌നമുണ്ടെന്നാണ് ഒരു വിമർശനം. മുൻ തലമുറയിലുള്ള ബോയിങ് 737 വിമാനങ്ങൾക്കില്ലാത്ത സുരക്ഷാ ഫീച്ചർ തകർന്ന 737 മാക്‌സ് 8 മോഡലിനുണ്ടായിരുന്നുവെന്നും അത് പൈലറ്റുമാർക്ക് അറിയില്ലായിരുന്നുവെന്നാണ് ഇതിന് എതിരായി വരുന്ന വാദം.\nഎന്നാൽ, ബോയിങ് കമ്പനിയുടെ ചീഫ് എക്സിക്യൂട്ടീവ് ഡെന്നിസ് പറയുന്നത് ഈ വിവരം വിമാനത്തെ പരിചയപ്പെടുത്തുന്ന പുസ്തകത്തിൽ ഉണ്ടായിരുന്നുവെന്നാണ്. പക്ഷേ, ഇത്തരം സാഹചര്യങ്ങളിൽ എന്താണു ചെയ്യേണ്ടത് എന്നതിനെപ്പറ്റി ലോകത്ത് അവരുടെ വിമാനം ഉപയോഗിക്കുന്ന കമ്പനികൾക്കെല്ലാം രണ്ടു തവണ വിവരങ്ങൾ കൈമാറിയിരുന്നുവെന്നും ബോയിങ് പറയുന്നു.\nഒക്ടോബറിൽ തകർന്നു വീണ വിമാനത്തിന്റെ ഉടമകളായ ലയൺ എയർ ആണ് ബോയിംഗിന്റെ 737 മാക്‌സ് 8 ആദ്യമായി ഉപയോഗിക്കുന്നത്. ഇന്ധനക്ഷമത കൂടിയ മോഡൽ എന്നതാണ് ഇത് പ്രിയങ്കരമാകുന്നതിന്റെ പ്രധാന കാരണം. പക്ഷേ, ഏതു പുതിയ വിമാനവും ഇറങ്ങുമ്പോൾ പൈലറ്റുമാർക്കു നൽകേണ്ട പരിശീലനം ലയൺ എയറിന്റെറ ജീവനക്കാർക്കു നൽകിയോ എന്ന സംശയം നിലനിൽക്കുന്നു. പക്ഷെ ഒക്ടോബറിൽ തകർന്ന് വീഴും മുൻപേ നിരവധി പ്രശ്‌നങ്ങളുള്ള വിമാനമാണ് അന്ന് ടേക്ക് ഓഫ് ചെയ്തതെന്ന് റിപ്പോർട്ടുകൾ ഉണ്ടായിരുന്നു. ഈ വിമാനത്തിന് പ്രശ്‌നങ്ങൾ ഉണ്ടായിരുന്നതായി അന്വേഷണത്തിൽ തെളിഞ്ഞിരുന്നു. വിമാനത്തിന്റെ ഫ്‌ളൈറ്റ് ഡേറ്റ റെക്കോർഡറിൽ നിന്നുമുള്ള വിവരങ്ങൾ ഡൗൺലോഡ് ചെയ്തു പഠനത്തിനു വിധേയമാക്കുകയും ചെയ്തിരുന്നു.


NScience.in - മലയാളത്തില് ഒരു ശാസ്ത്രബ്ലോഗ് - Malayalam Science News | ഭൂമിക്കു പുറത്ത് ജീവനുണ്ടാവുമോ? മനുഷ്യരെപ്പോലെ പുരോഗമിച്ച ജീവിവര്‍ഗ്ഗം ഉണ്ടാവുമോ?\nഭൂമിക്കു പുറത്ത് ജീവനുണ്ടാവുമോ? മനുഷ്യരെപ്പോലെ പുരോഗമിച്ച ജീവിവര്‍ഗ്ഗം ഉണ്ടാവുമോ?\n1977 ആഗസ്റ്റ് 15. അമേരിക്കയിലെ ഒഹിയോ സര്‍വകലാശാലയുടെ ബിഗ് ഇയര് റേഡിയോ ടെലിസ്കോപ്പില് ബഹിരാകാശത്തുനിന്ന് ഒരു സിഗ്നല് ലഭിച്ചു. 72 സെക്കന്‍ഡോളം നീണ്ടുനിന്ന ഒരു റേഡിയോ സിഗ്നല്. ധനു രാശിയില്‍നിന്നായിരുന്നു ഈ റേഡിയോ സിഗ്നല്.\nകുറച്ചുദിവസങ്ങള്‍ക്കു ശേഷമാണ് ജ്യോതിശാസ്ത്രജ്ഞനായ ജെറി ആര് എയ്‍മാന് ഈ സിഗ്നലിനെക്കുറിച്ച് കൂടുതല് പഠിച്ചത്. മനുഷ്യരാരും അയയ്ക്കാന് സാധ്യതയില്ലാത്ത തരത്തിലുള്ള ഒരു സിഗ്നല്. അതിന്റെ കമ്പ്യൂട്ടര്‍പ്രിന്റൗട്ട് എടുത്ത ജെറി ശരിക്കും ഞെട്ടി. സാധാരണ ബഹിരാകാശത്തുനിന്ന് കിട്ടുന്ന റേഡിയോ സിഗ്നല്‍പോലെ അല്ല അത്. അല്പം വ്യത്യസ്തമാണ്. ഒരുപക്ഷേ ഭൂമിക്കു പുറത്തുള്ള ഏതെങ്കിലും വികസിതസമൂഹം അയച്ച ഒരു സിഗ്നല് ആയിക്കൂടേ അത്? ആ കമ്പ്യൂട്ടര് പ്രിന്റൗട്ടിന്റെ അരികില് അദ്ദേഹം Wow! എന്ന് കൈകൊണ്ട് എഴുതിയിട്ടു.\nWow! എന്നെഴുതിയ പേപ്പര്\nഅന്യഗ്രഹജീവികളെക്കുറിച്ച് അന്വേഷിക്കുമ്പോഴെല്ലാം മുന്നില് വരുന്ന ഒരു ചിത്രമാണ് Wow! എന്ന് രേഖപ്പെടുത്തിയ ആ കമ്പ്യൂട്ടര്‍പ്രിന്റൗട്ട്. ഇതുവരെ കൃത്യമായ ഒരു വിശദീകരണം ഈ സിഗ്നലിനെക്കുറിച്ച് ലഭിച്ചിട്ടില്ല. ഭൂമിയില്‍നിന്ന് ആരെങ്കിലും അയച്ച സിഗ്നല് ഏതെങ്കിലും ഉപഗ്രഹഭാഗങ്ങളില് തട്ടി തിരിച്ച് ഭൂമിയിലേക്കു വന്നതാവാം എന്നും കരുതുന്നുണ്ട്. എന്തായാലും അത് ഏതെങ്കിലും അന്യഗ്രഹജീവികള് അയച്ചതാവാന് സാധ്യത തീരെ കുറവാണ് എന്നാണ് പൊതുവായ നിഗമനം.\nഭൂമിക്കു വെളിയില് ജീവനുള്ള സാധ്യത ഏറെയുണ്ടെന്നു തന്നെയാണ് കരുതുന്നത്. ഭൂമിയില് മാത്രമായി ജീവന് എന്ന സവിശേഷത ഒതുങ്ങാന് സാധ്യതയില്ല. കോടാനുകോടി നക്ഷത്രങ്ങളില് പലതിലും ഭൂമിക്കു സമാനമായ ഗ്രഹങ്ങള് ഉണ്ടാവാം. അവയില് ചിലതിലെങ്കിലും ഭൂമിയില് ജീവന് ഉടലെടുത്ത അതേ സാഹചര്യം സൃഷ്ടിക്കപ്പെട്ടേക്കാം. അങ്ങനെയെങ്കില് ലക്ഷക്കണക്കിനു ഗ്രഹങ്ങളില് ഏതെങ്കിലും ഒക്കെ രൂപത്തിലുള്ള ജീവന് കണ്ടേക്കാം. അവയില് ചിലതിലെങ്കിലും മനുഷ്യരോളമോ ഒരുപക്ഷേ അതില്‍ക്കൂടുതലോ വികാസം പ്രാപിച്ച ജീവിവര്‍ഗ്ഗങ്ങളായാലോ? അത്തരം ജീവിവര്‍ഗ്ഗങ്ങള് ഉണ്ടെങ്കില് അവരും റേഡിയോ തരംഗങ്ങള് വഴി മറ്റുള്ളവരുമായി ബന്ധപ്പെടാന് ശ്രമിക്കുന്നുണ്ടാവണം. അത്തരം റേഡിയോ സിഗ്നലുകളെ കണ്ടെത്താനുള്ള ശ്രമം നമ്മളിവിടെ ഭൂമിയില് നടത്താന് തുടങ്ങിയിട്ട് കുറെക്കാലമായി.\nആരസിബോ ടെലിസ്കോപ്പിന്റെ ഡിഷ്. കടപ്പാട്: Mariordo (Mario Roberto Durán Ortiz)/Wikimedia Commons\n1960 മുതല് പ്രവര്‍ത്തിച്ചുവരുന്ന ഒരു റേഡിയോ ടെലിസ്കോപ്പ് ഉണ്ട്. പ്യൂര്‍ട്ടോറിക്കയിലെ ആരസിബോ റേഡിയോ ടെലിസ്കോപ്പ്. ലോകത്തെ ഏറ്റവും വലിയ ഒറ്റ റേഡിയോ ടെലിസ്കോപ്പുകളിലൊന്നാണിത്. (ഇതിലും വലുത് ചൈനയില് ഒരുങ്ങിയിട്ടുണ്ട്. 500മീറ്ററോളം വ്യാസം വരുന്ന ഒന്ന്. ) മുന്നൂറ് മീറ്ററില് അധികമാണ് ഈ ടെലിസ്കോപ്പിന്റെ വ്യാസം. ഭൂമി കറങ്ങുന്നതിന് അനുസരിച്ച് ബഹിരാകാശത്തെ സ്കാന് ചെയ്യാന് ഇതിനു കഴിയും. ജ്യോതിശ്ശാസ്ത്രസംബന്ധമായ പല കണ്ടെത്തലുകളും നടത്തിയ ഈ ടെലിസ്കോപ്പിന്റെ ഒരു പ്രധാന ദൗത്യം അന്യഗ്രഹജീവനു വേണ്ടിയുള്ള അന്വേഷണമാണ്. മനുഷ്യരെക്കാള് മികച്ച ജീവസമൂഹം അയയ്ക്കാന് സാധ്യതയുള്ള സിഗ്നലുകള്‍ക്കായി നിരന്തരം പരതുക!\n1999ല് SETI@home എന്ന പ്രൊജക്റ്റ് തുടങ്ങിയതോടെയാണ് ഈ ടെലിസ്കോപ്പ് സാധാരണജനങ്ങള് അറിഞ്ഞു തുടങ്ങിയത്. Search for ExtraTerrestrial Intelligence @ Home എന്നതിന്റെ ചുരുക്കപ്പേരാണ് SETI@home. റേഡിയോ ടെലിസ്കോപ്പുകളില്‍നിന്ന് കിട്ടുന്ന ഡാറ്റയെ ലോകത്തെ വിവിധ വീടുകളില് ഇരിക്കുന്ന കമ്പ്യൂട്ടറുകളുടെ ശേഷി ഉപയോഗിച്ച് വിശകലനം ചെയ്യുക എന്നതാണ് SETI@home ന്റെ ദൗത്യം.\nഅന്യഗ്രഹജീവനു വേണ്ടിയുള്ള അന്വേഷണം നമ്മളിപ്പോള് രണ്ടു രീതികളിലാണ് നടത്തുന്നത്. ഒന്ന് സൗരയൂഥത്തിലെ വിവിധ ഗ്രഹങ്ങളില് പേടകങ്ങള് അയച്ച് നടത്തുന്ന പഠനങ്ങളിലൂടെ. ചൊവ്വയിലും മറ്റും ഓടിനടന്ന് പരീക്ഷണങ്ങള് നടത്തുന്ന പേടകങ്ങള്. പണ്ട് അവിടെ ജീവന് ഉണ്ടായിരുന്നോ, ഇപ്പോഴും ഉണ്ടോ തുടങ്ങിയ കാര്യങ്ങളാണ് ഇവയുടെ അന്വേഷണപരിധിയില് വരുന്നത്. ഇതുപക്ഷേ മനുഷ്യരോളം ഉയര്‍ന്ന അന്യഗ്രഹജീവനുകളെയല്ല അന്വേഷിക്കുന്നത്. ബാക്റ്റീരിയകളെയോ അല്ലെങ്കില് ഏതെങ്കിലും ചെറിയ ഏകകോശജീവികളെയോ ഒക്കെയാണ്.\nരണ്ടാമത്തെ വഴിയാണ് Search for ExtraTerrestrial Intelligence തുടങ്ങിയ പ്രൊജക്റ്റുകളിലൂടെ നാം ചെയ്യുന്നത്. റേഡിയോ ടെലിസ്കോപ്പുകളും മറ്റു ടെലിസ്കോപ്പുകളും ഉപയോഗിച്ച് പ്രപഞ്ചത്തെ നിരീക്ഷിക്കുക. വ്യത്യസ്തമായ സിഗ്നലുകളെ വിശകലം ചെയ്യുക. അതിലൂടെ അന്യഗ്രഹജീവികളുടെ സാധ്യതയെക്കുറിച്ച് പഠിക്കുക.\nഅന്യലോകത്തുനിന്ന് വരുന്ന സിഗ്നലുകളെ കണ്ടെത്തല് മാത്രമായി നാം ഈ അന്വേഷണത്തെ ചുരുക്കിയിട്ടില്ല. ഇവിടെനിന്ന് ചില സിഗ്നലുകള് നാം മറ്റിടങ്ങളിലേക്കും അയച്ചിട്ടുണ്ട്. അതില് ഏറ്റവും പ്രധാനപ്പെട്ടതാണ് ആരസിബോ സന്ദേശം. 1974ല് ആണ് ഈ ഇന്റര്‍സ്റ്റെല്ലാര് റേഡിയോ മെസേജ് നാം അയയ്ക്കുന്നത്. ആരസിബോ റേഡിയോ ടെലിസ്കോപ്പ് ഉപയോഗിച്ച് ഹെര്‍ക്കുലീസ് ഗ്ലോബല് ക്ലസ്റ്റര് എന്നറിയപ്പെടുന്ന നക്ഷത്രക്കൂട്ടത്തിലേക്കാണ് സന്ദേശമയച്ചിട്ടുള്ളത്. ഏതാണ്ട് 25000പ്രകാശ വര്‍ഷം അകലെയുള്ള നക്ഷത്രക്കൂട്ടം ആണിത്. അത്രയും വര്‍ഷങ്ങള് കഴിഞ്ഞേ ഈ സന്ദേശം അവിടെ എത്തൂ എന്നു ചുരുക്കം. മനുഷ്യകുലത്തിന്റെ അടിസ്ഥാന വിവരങ്ങള് എല്ലാം ചേരുന്നതാണ് ഈ സന്ദേശം.\nആരസിബോ മെസേജിന്റെ ചിത്രീകരണം. കടപ്പാട്: Arne Nordmann (norro)\nപ്രപഞ്ചത്തിന്റെ വിദൂരകോണുകളില്‍നിന്ന് ഇടയ്ക്കിടെ ചില സന്ദേശങ്ങള് നാം പിടിച്ചെടുക്കാറുണ്ട് Fast radio bursts എന്നാണ് അവയെ വിളിക്കുക. ഏതാനും മില്ലിസെക്കന്‍ഡുകള് ഒക്കെയാണ് ഈ സിഗ്നലുകള് നീണ്ടു നില്‍ക്കുക. നൂറു കണക്കിന് Fast radio bursts നാം കണ്ടെത്തിയിട്ടുണ്ട്. അന്യഗ്രഹങ്ങളില്‍നിന്നുള്ള സന്ദേശമാവാം ഇതെന്ന് പലരും സംശയിക്കുകയുണ്ടായി. എന്നാല് ഇനിയും വ്യക്തമാവാത്ത ചില ജ്യോതിശ്ശാസ്ത്രപ്രതിഭാസമാവും ഇതിനു കാരണം എന്നാണ് കരുതപ്പെടുന്നത്. അതിവേഗം കറങ്ങുന്ന പള്‍സാര് പോലെയുള്ള നക്ഷത്രങ്ങളില്‍നിന്ന് പുറപ്പെടുന്നതാവാം ഇത്തരം റേഡിയോ തരംഗങ്ങള് എന്നതാണ് ഇപ്പോഴത്തെ നിഗമനം.\nഎന്തായാലും മനുഷ്യര്‍ക്ക് ഇതുവരെ ഏതെങ്കിലും അന്യഗ്രഹജീവനുകളുമായി ഇടപെടേണ്ടി വന്നിട്ടില്ല. പക്ഷേ നമ്മള് ആ അന്വേഷണം ഇവിടെ അവസാനിപ്പിക്കാനൊന്നും പോകുന്നില്ല. ടെലിസ്കോപ്പുകളും നേരിട്ടുള്ള ദൗത്യങ്ങളും ഒക്കെയായി അന്യഗ്രഹജീവനു വേണ്ടിയുള്ള അന്വേഷണം നാം തുടര്‍ന്നുകൊണ്ടേയിരിക്കും.\n(ദേശാഭിമാനിയുടെ കിളിവാതിലില് പ്രസിദ്ധീകരിച്ചത്. 2019 ഫെബ്രുവരി 27)


റഫേൽ കരാറിന് ശേഷം അനിൽ അംബാനിക്ക് ഫ്രാൻസിന്‍റെ വൻ ഇളവ്; 143 ദശലക്ഷം യൂറോയുടെ നികുതി ഇളവ് ലഭിച്ചെന്ന് ഫ്രഞ്ച് ദിനപത്രം – Jaihind TV\nറഫേൽ കരാറിന് ശേഷം അനിൽ അംബാനിക്ക് ഫ്രാൻസിന്‍റെ വൻ ഇളവ്; 143 ദശലക്ഷം യൂറോയുടെ നികുതി ഇളവ് ലഭിച്ചെന്ന് ഫ്രഞ്ച് ദിനപത്രം\nറഫാൽ കരാറിന് ശേഷം അനിൽ അംബാനിയുടെ കമ്പനിക്ക് ഫ്രാൻസിൽ ലഭിച്ചത് 143 ദശലക്ഷം യൂറോയുടെ നികുതി ഇളവെന്ന് ഫ്രഞ്ച് മാധ്യമത്തിന്‍റെ റിപ്പോർട്ട്. 151 മില്യൻ യൂറോ നികുതി വെട്ടിച്ചതായി നേരത്തെ കണ്ടെത്തിയിരുന്നു. എന്നാൽ7മില്യൺ യൂറോ മാത്രം നികുതി സ്വീകരിച്ച് കേസ് അവസാനിപ്പിച്ചതായും റിപ്പോർട്ടിൽ പറയുന്നു. ഫ്രഞ്ച് ദിനപത്രം ലി മോണ്ട് ആണ് റഫാൽ ഇടപാടിൽ പുതിയ വെളിപ്പെടുത്തലുകളുമായി എത്തിയിട്ടുള്ളത്.\nഅനിൽ അംബാനിയുടെ ഫ്രാൻസ് അധിഷ്ഠിതമായ റിലയൻസ് അറ്റ്ലാന്‍റിക് ഫ്ളാഗ് ഫ്രാൻസ് എന്ന കമ്പനിക്ക് നികുതി ഇളവ് നൽകിയെന്നാണ് ലെ മോണ്ടെ റിപ്പോർട്ട് ചെയ്യുന്നത്. 2007 മുതൽ 2012 വരെയുള്ള കാലയളവിൽ രണ്ടു തവണയായി നികുതി വെട്ടിപ്പിന് അന്വേഷണം നേരിട്ട കമ്പനി 151 മില്യൺ ഡോളറാണ് നികുതി ഇനത്തിൽ നൽകേണ്ടിയിരുന്നത്. എന്നാൽ7മില്യൺ യുറോ മാത്രം സ്വീകരിച്ച് കേസ് അവസാനിപ്പിച്ചു. ഒറ്റത്തവണ തീർപ്പാക്കലിന്‍റെ ഭാഗമായി 7.3 മില്യൺ യൂറോ മാത്രം അടച്ച് അന്വേഷണം ഒഴിവാക്കാൻ അവസരം നൽകിയെന്നാണ് റിപ്പോർട്ടിൽ പറയുന്നത്.\nഈ കമ്പനിക്കെതിരെ നികുതി വെട്ടിപ്പിന് ഫ്രാൻസിൽ അന്വേഷണം നേരിടുന്ന സമയത്താണ് റഫാൽ കരാർ നടന്നതെന്നും റിപ്പോർട്ടിൽ പറയുന്നു. കേസിൽ അന്വേഷണം നടക്കുന്ന സമയത്താണ് 2015 ഏപ്രിലിൽ പ്രധാനമന്ത്രി നരേന്ദ്ര മോദി ഫ്രാൻസിലെത്തി അന്നത്തെ ഫ്രഞ്ച് പ്രസിഡന്‍റ് ഒലാന്ദുമായി ചർച്ച നടത്തുകയും 36 പോർ വിമാനങ്ങൾ വാങ്ങാനുള്ള തീരുമാനം പ്രഖ്യാപിക്കുകയും ചെയ്തത്. ഇതിന് പിന്നാലെയാണ് ഫ്രാൻസ് റിലയൻസിന് 143.7 മില്യൺ യൂറോയുടെ നികുതി ഒഴിവാക്കിക്കൊടുത്തത്. അനിൽ അംബാനിയുടെ കമ്പനിയെ റഫാൽ ഇടപാടിൽ പങ്കാളിയാക്കിയത് വലിയ വിവാദത്തിന് ഇടയാക്കിയിരുന്നു.\nഎച്ച്.എ.എല്. : പ്രധാനമന്ത്രിയെ കടന്നാക്രമിച്ച് വീണ്ടും രാഹുല്